
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1125 

28 Αυγούστου 2002 


ΑΠΟΦΑΣΕΙ Σ 

Αριθ. Α-ΟΙΚ.48775/3828 

Έγκριση του Γενικού Κανονισμού Προσωπικού του 
Οργανισμού Αστικών Συγκοινωνιών Θεσσαλονίκης 
(Ο.Α.Σ.Θ.). 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξειςτου άρθρου 6του Ν.Δ. 3721/1957 (ΦΕΚ 
142 Α) ως τροποποιήθηκε και ισχύει με το άρθρο 7 του 
Ν.Δ. 716/1970 (ΦΕΚ 238 Α). 

2. Τις διατάξεις της παρ. 3 του άρθρου τρίτου της από 
30.4.2001 οικονομικής συμφωνίας μεταξύ Ελληνικού Δη¬ 
μοσίου και Ο.Α.Σ.Θ., ως αυτή έχει στο άρθρο 8 του Ν. 
2898/2001 (ΦΕΚ 71 Α). 

3. Το άρθρο 29 του Ν. 1558/1985, όπως αυτό συμπλη¬ 
ρώθηκε με το άρθρο 27 του Ν. 2081/1982 (ΦΕΚ 154 Α) και 
αντικαταστάθηκε με το άρθρο 1 παρ. 2α του Ν. 2469/1997 
(ΦΕΚ 38 Α). 

1. Την αριθμ. 68096/19463/31.10.2001 (ΦΕΚ 1484 Β') 
κοινή απόφαση του Πρωθυπουργού και του Υπουργού 
Μεταφορών και Επικοινωνιών «Ανάθεση αρμοδιοτήτων 
του Υπουργού Μεταφορών και Επικοινωνιών στον Υφυ¬ 
πουργό Μεταφορών και Επικοινωνιών». 

5. Την αριθμ. 25/26.8.2002 απόφαση του Δ.Σ. του 
Ο.Α.Σ.Θ. με την οποία εγκρίθηκε ο Γενικός Κανονισμός 
Προσωπικού του Ο.Α.Σ.Θ. 

6. Το αριθμ. 5306/26.8.2002 έγγραφο του Ο.Α.Σ.Θ. με το 
οποίο υπεβλήθη προς έγκριση ο Γενικός Κανονισμός 
Προσωπικού του Ο.Α.Σ.Θ. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του προϋπολογι¬ 
σμού του Ο.Α.Σ.Θ. και του Κρατικού Προϋπολογισμού, 
αποφασίζουμε: 

Εγκρίνουμε τον Γενικό Κανονισμό Προσωπικού (Κανο¬ 
νισμός Γ) του Οργανισμού Αστικών Συγκοινωνιών Θεσσα¬ 
λονίκης (Ο.Α.Σ.Θ.), ο οποίος έχει ως εξής: 


ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ 

Ο.Α.Σ.Θ. 

(ΚΑΝΟΝΙΣΜΟΣ Γ’) 

Άρθρο 1 
Αντικείμενο 

Ο παρών Κανονισμός ρυθμίζει τις σχέσεις, τους όρους 
απασχόλησης την υπηρεσιακή κατάσταση, την πειθαρχι¬ 
κή δικαιοδοσία, ως και κάθε σχετικό θέμα, που αφορά το 
απασχολούμενο προσωπικό στον Οργανισμό Αστικών Συ¬ 
γκοινωνιών Θεσσαλονίκης (Ο.Α.Σ.Θ.). 

Άρθρο 2 

Έκταση εφαρμογής 

1. Στις διατάξειςτου Κανονισμού αυτού υπάγεται το τα¬ 
κτικό ως και το υπό δοκιμαστική θητεία (δόκιμο) προσω¬ 
πικό που συνδέεται με τον Οργανισμό με σχέση εξαρτη¬ 
μένης εργασίας. 

2. Οι διατάξεις του δεν εφαρμόζονται στον Γ ενικό Διευ¬ 
θυντή, στους Διευθυντές των Υπηρεσιών, στους Ειδικούς 
Συμβούλους, στους έμμισθους Δικηγόρους - Νομικούς 
Συμβούλους που συνδέονται με σχέση έμμισθης εντολής 
και για τους οποίους ισχύουν οι διατάξεις του Κώδικα πε¬ 
ρί Δικηγόρων και οι ειδικοί νόμοι, όπως ισχύουν κάθε φο¬ 
ρά και τον Γ ιατρό Εργασίας για τους οποίους ισχύουν οι 
ειδικές γι’ αυτούς διατάξεις του νόμου. 

3. Οι προσλαμβανόμενοι στον Ο.Α.Σ.Θ. συνάπτουν με 
αυτόν έγγραφη σύμβαση εργασίας. 

Άρθρο 3 

Διάκριση Προσωπικού 

Το Προσωπικό διακρίνεται σε τακτικό και δόκιμο. 

1. Τακτικό είναι το προσωπικό που κατέχει οργανικές 
θέσεις που προβλέπονται από τον Γενικό Οργανισμό του 
Ο.Α.Σ.Θ. και συνδέεται με σύμβαση εργασίας αορίστου 
χρόνου. 

2. Δόκιμο θεωρείται το προσωπικό που προσλαμβάνε¬ 
ται για να καλύψει, μετά από επιτυχή δοκιμασία, κενές ορ¬ 
γανικές θέσεις. Γιατο διάστημα της δοκιμαστικής υπηρε- 

σίας, ως ορίζεται στο άρθρο 8, συνδέεται με τον Οργανι¬ 
σμό με σύμβαση ορισμένου χρόνου. 

Άρθρο 4 

Κατηγορίες Προσωπικού 

1. Το Προσωπικό κατατάσσεται στις παρακάτω κατηγο¬ 
ρίες: 

α. Διοικητικό Προσωπικό, 
β. Προσωπικό Κίνησης, 
γ. Τεχνικό Προσωπικό, 
δ. Βοηθητικό Προσωπικό, 
ε. Λοιπό Προσωπικό. 

2. Η διάρθρωση, η οργανωτική δομή των Υπηρεσιών, οι 
οργανικές θέσεις και οι ειδικότητες καθορίζονται στον Γ ε¬ 
νικό Οργανισμό του Ο.Α.Σ.Θ. 

Άρθρο 5 
Προσλήψεις 

1. Οι προσλήψεις του προσωπικού διενεργούνται σύμ¬ 
φωνα με τις ρυθμίσεις του άρθρου 41 του παρόντος Κα¬ 
νονισμού. 

2. Κάθε πρόσληψη γίνεται πάντοτε υπό δοκιμαστική θη¬ 
τεία. 

3. Το Δ.Σ. του Ο.Α.Σ.Θ. δεν προχωρεί σε νέες προσλή¬ 
ψεις εάν δεν έχει εξετάσει προηγουμένως τη δυνατότητα 
να καλυφθούν οι συγκεκριμένες ανάγκες με μεταθέσεις 
πλεονάζοντος προσωπικού σε άλλες υπηρεσίες του Ορ¬ 
γανισμού ή με μετατάξεις πλεονάζοντος προσωπικού άλ¬ 
λης κατηγορίας, εφόσον διαθέτει ή μπορεί να αποκτήσει 
τα απαιτούμενα ουσιαστικά και τυπικά προσόντα, με αντί¬ 
στοιχη εκπαίδευση. 

4. Δεν προσλαμβάνεται προσωπικό που έχει απολυθεί 
από τον Ο.Α.Σ.Θ., για οποιοδήποτε λόγο και αιτία. 

Άρθρο 6 

Προϋποθέσεις Πρόσληψης - Πιστοποιητικά - 
Μητρώα Προσωπικού 

1. Κάθε υποψήφιος για κάθε κατηγορία προσωπικού και 
ανεξάρτητα από τη θέση εργασίας πρέπει: 

α. Να έχει τα απαιτούμενα προσόντα που απαιτούνται 
από τον Γενικό Οργανισμό του Ο.Α.Σ.Θ. και εξειδικεύο¬ 
νται κάθε φορά στην ανακοίνωση προσλήψεων που εγκρί- 
νεται από το Δ.Σ. του Οργανισμού. 

β. Να έχει εκπληρώσει τις στρατιωτικές του υποχρεώ¬ 
σεις ή να έχει νόμιμα απαλλαγεί απ’ αυτές. 

γ. Να έχει συμπληρώσει το 20ο (προκειμένου για οδη¬ 
γούς το 21 ο) και να μην έχει υπερβεί το 40ο έτος της ηλι¬ 
κίας του, εκτός αν προορίζεται για θέση στην οποία είναι 
αναγκαία εξειδίκευση και προϋπηρεσία, οπότε το όριο 
ηλικίας ορίζεται από το Δ.Σ. του Οργανισμού. 

δ. Να μην διώκεται για κακούργημα και να μην έχει κα- 
ταδικασθεί σε οποιαδήποτε ποινή για αδικήματα κλοπής, 
υπεξαίρεσης, απάτης, εκβίασης, πλαστογραφίας, παρα¬ 
χάραξης, απιστίας, δωροδοκίας ή δωροληψίας και παρά¬ 
βασης του νόμου περί ναρκωτικών, μαστροπίας, λαθρε¬ 
μπορίας και να μην έχει καταδικαστεί για οποιοδήποτε άλ¬ 
λο αδίκημα με ποινή φυλάκισης πλέον των έξι (6) μηνών. 
Επίσης να μην τελεί υπό απαγόρευση ή δικαστική αντίλη¬ 
ψη. 

ε. Να υποβληθεί στις αναγκαίες ιατρικές εξετάσεις, 
προκειμένου να κριθεί, απότον ιατρό του Ο.Α.Σ.Θ., ικανός 
για την εργασία που πρόκειται να προσληφθεί. 

2. Εκτός από τα ειδικά πιστοποιητικά ή άλλα έγγραφα 


που πρέπει να προσκομίζουν οι υποψήφιοι για την πρό¬ 
σληψή τους στην αρμόδια, για θέματα προσωπικού, Υπη¬ 
ρεσία, οφείλουν σε κάθε περίπτωση να υποβάλλουν, το 
αργότερο μέχρι την προσδιορισμένη κάθε φορά ημερο¬ 
μηνία, τα παρακάτω πιστοποιητικά σε πρωτότυπο ή επι¬ 
κυρωμένο αντίγραφο: 

α. Πιστοποιητικό Γέννησης. 

β. Πιστοποιητικά στα οποία να βεβαιώνεται η οικογενει¬ 
ακή κατάσταση. 

γ. Πιστοποιητικό Ποινικού Μητρώου. 

δ. Πιστοποιητικό στρατολογικής κατάστασης τύπου Α. 

ε. Τίτλους Σπουδών. 

στ. Επαγγελματική άδεια για όσες ειδικότητες απαιτεί¬ 
ται. 

ζ. Πιστοποιητικά προϋπηρεσίας, στα οποία να φαίνεται 
η διάρκεια, η ειδικότητα και η σχέση εργασίας, καθώς και 
το ασφαλιστικό του βιβλιάριο για την απόδειξη της προϋ¬ 
πηρεσίας αυτής. 

3. Επίσης πρέπει να υποβάλλεται υπεύθυνη δήλωση του 
Ν. 1599/85, η οποία να περιέχει τα στοιχεία ταυτότητας, 
τον αριθμό φορολογικού μητρώου, την ακριβή διεύθυνση 
και τον αριθμό τηλεφώνου, φωτοτυπία της αστυνομικής 
του ταυτότητας και να βεβαιώνεται η ακρίβεια των όσων 
δηλώθηκαν. Ψευδείς δηλώσεις ή απόκρυψη στοιχείων, 
κατά την πρόσληψη θεωρούνται σοβαρά παραπτώματα 
για τα οποία δικαιολογείται η καταγγελία της σύμβασης 
εργασίας, οποτεδήποτε κι αν διαπιστωθούν, χωρίς κατα¬ 
βολή αποζημίωσης. 

4. Όλες οι συμβάσεις εργασίας κάθε κατηγορίας προ¬ 
σωπικού καταρτίζονται πάντοτε εγγράφως, σύμφωνα με 
υπόδειγμα εγκεκριμένο από το Διοικητικό Συμβούλιο του 
Ο.Α.Σ.Θ. 

5. Ο Οργανισμός υποχρεούται να τηρεί: 

α. Γενικό Μητρώο Προσωπικού στο οποίο αναγράφο¬ 
νται κατά κατηγορία όλοι όσοι προσλαμβάνονται. 

β. Ατομικό Φάκελο κάθε εργαζόμενου στο οποίο κατα- 
χωρούνται στοιχεία που αφορούν κάθε μεταβολή, που 
πραγματοποιείται, κατά τη διάρκεια της εργασιακής σχέ¬ 
σης του εργαζόμενου στον Οργανισμό, όπως και κάθε 
στοιχείο που αφορά την υπηρεσιακή του κατάσταση. 

6. Το προσωπικό οφείλει να δηλώνει κάθε μεταβολή της 
προσωπικής ή οικογενειακής του κατάστασης (γάμος, 
διάζευξη, γέννηση τέκνων, γάμος τέκνων, σπουδές τέ¬ 
κνων μετά την ενηλικίωση, απόκτηση πτυχίου, θάνατος 
προστατευόμενου μέλους κ.λ.π.) προσκομίζοντας και τα 
αντίστοιχα επίσημα έγγραφα απ’ τα οποία πιστοποιείται η 
μεταβολή. Οποιαδήποτε μισθολογική αξίωση του μισθω¬ 
τού που στηρίζεται στην μεταβολή των ανωτέρω στοιχεί¬ 
ων, γεννάται σύμφωνα με τις ρυθμίσεις της ισχύουσας 
Σ.Σ.Ε.. Σε περίπτωση κατά την οποία εργαζόμενος δεν 
γνωστοποιήσει στον Οργανισμό, γεγονότα που συνεπά¬ 
γονται την λήξη μισθολογικού δικαιώματος ή επιδόματος 
πόσης φύσεως και είδους, έκτων ως άνω αναφερομένων, 
ο Ο.Α.Σ.Θ. περικόπτει και παρακρατεί τα αχρεωστήτως 
καταβληθέντα από την 1η ημέρα του επόμενου μήνα από 
τον μήνα κατά τον οποίο αυτά έληξαν, εκτός αν διαφορε¬ 
τικά ορίζεται στην κάθε φορά ισχύουσα Σ.Σ.Ε.. 

7. Το προσωπικό πρέπει να γνωστοποιεί αμέσως, στην 
αρμόδια για το προσωπικό Υπηρεσία, κάθε αλλαγή διεύ¬ 
θυνσης της κατοικίας του και τον αριθμό τηλεφώνου του, 
καθώς και κάθε μεταβολή της επαγγελματικής του άδει¬ 
ας ή των λοιπών στοιχείων επίτων οποίων υποχρεούται να 
τηρεί ενήμερη την Υπηρεσία. 

Άρθρο 7 

Πράξη Πρόσληψης 

1. Η πρόσληψη ανακοινώνεται στους ενδιαφερομένους 
με σχετικό έγγραφο της αρμόδιας για θέματα προσωπικού 
Υπηρεσίας, με το οποίο καθορίζεται η ημερομηνία ανάλη¬ 
ψης εργασίας. Εάν ο προσλαμβανόμενος δεν αναλάβει 
υπηρεσία μέσα σ’ ένα (1) μήνα από την οριζόμενη στο ως 
άνω έγγραφο ημερομηνία ανάληψης εργασίας, η πρόσλη¬ 
ψη ματαιούται. Κατά την απόλυτο κρίση του Δ.Σ., τούτο δύ- 
ναται για άκρως σοβαρούς προσωπικούς λόγους, να πα¬ 
ρατείνει την ως άνω προθεσμία για ένα (1) επιπλέον μήνα. 

2. Κάθε προσλαμβανόμενος υπηρετεί υποχρεωτικά, 
κατ’ ελάχιστον, επί έξι (6) έτη, στην θέση για την οποία 
προσελήφθη, απαγορευμένης της μετακινήσεώς του σε 
άλλη θέση για οποιοδήποτε λόγο. 

Άρθρο 8 

Δοκιμαστική Θητεία 

1. Οι προσλαμβανόμενοι τοποθετούνται στις θέσεις ερ¬ 
γασίας για τις οποίες έγινε η πρόσληψη και διανύουν δο¬ 
κιμαστική περίοδο εργασίας, για να διαπιστωθεί η καταλ- 
ληλότητάτους. 

2. Το δόκιμο προσωπικό παρακολουθεί ειδικό πρό¬ 
γραμμα ενημέρωσής του σε θέματα οργάνωσης και λει¬ 
τουργίας του Οργανισμού, στις διατάξεις αυτού του Κα¬ 
νονισμού για τις ειδικότερες δικαιοδοσίες και ευθύνες 
της θέσης εργασίας του, προ της ενάρξεως προσφοράς 
των υπηρεσιώντου.. 

3. Το χρονικό διάστημα από την πρόσληψη μέχρι την 
ένταξη του νεοπροσληφθέντος στο τακτικό προσωπικό, 
αποτελεί χρόνο δοκιμαστικής θητείας που δεν μπορεί να 
υπερβείτους δέκα πέντε (15) μήνες. 

4. Μετά την συμπλήρωση δώδεκα (12) μηνών από την 
πρόσληψη και εντός ενός (1) μηνός απάτην συμπλήρωση 
αυτών, συντάσσεται έκθεση από τον Διευθυντή της Υπη¬ 
ρεσίας στην οποία εργάζεται με την οποία θα αιτιολογεί¬ 
ται η απόδοσή του και γενικά η καταλληλότητά του. 

5. Εντός τριών (3) μηνών, απάτην υποβολή της έκθεσης 
αξιολόγησης, το Δ.Σ. του Οργανισμού αποφασίζει για την 
ένταξη ή μη του δόκιμου στο τακτικό προσωπικό. 

6. Σε περίπτωση που ο υπό δοκιμασία μισθωτός κριθεί 
ακατάλληλος η σύμβαση ορισμένου χρόνου δεν ανανεώ¬ 
νεται και η συμβατική σχέση παύει να υφίσταται. 

7. Ο χρόνος της δοκιμαστικής θητείας, μετά την ένταξη 
του μισθωτού στο τακτικό προσωπικό, αποτελεί χρόνο 
πραγματικής υπηρεσίας. 

8. Προϋπόθεση καταλληλότητας και ένταξης του δοκί¬ 
μου προσωπικού στο τακτικό είναι να έχει υποβληθεί στις 
αναγκαίες ιατρικές εξετάσεις και να έχει κριθεί, από τον 
ιατρό του Ο.Α.Σ.Θ., ικανός για την εργασία που πρόκειται 
να αναλάβει. 

Άρθρο 9 
Τόπος Εργασίας 

1. Τόπος εργασίας για το προσωπικό θεωρείται κάθε 
χώρος δραστηριότητας του Οργανισμού. 

2. Το προσωπικό προσφέρει τις υπηρεσίες του σε οποι- 
ονδήποτε χώρο δραστηριότητας του Ο.Α.Σ.Θ. τοποθετη¬ 
θεί. 

Άρθρο 10 

Τοποθέτηση Προσωπικού 

1. Η τοποθέτηση του προσλαμβανόμενου ή εντασσόμε¬ 
νου προσωπικού σε οργανικές θέσεις οποιοσδήποτε 


Υπηρεσίας του Οργανισμού, γίνονται με πράξεις του Γε¬ 
νικού Διευθυντή, σε εφαρμογή των αποφάσεων του Δ.Σ. 

2. Η τοποθέτηση εργαζόμενου σε ορισμένη θέση εργα¬ 
σίας συνεπάγεται αυτόματα την ανάληψη, από μέρους 
του, των δικαιοδοσιών και αντίστοιχων ευθυνών, που 
απορρέουν από τις αρμοδιότητες και τα καθήκοντα της 
θέσης αυτής, όπως καθορίζονται στον Γενικό Οργανισμό, 
στον παρόντα. 

Άρθρο 11 

Αλλαγή θέσης Εργασίας 

1. Με απόφαση του Διοικητικού Συμβουλίου η οποία 
λαμβάνεται μετά από εισήγηση του Γενικού Διευθυντή, 
για την κάλυψη υφισταμένων λειτουργικών αναγκών, το¬ 
ποθετείται το προσωπικό σε αρμοδιότητες και καθήκοντα 
άλλης θέσης εργασίας, εφόσον διαθέτει τα απαιτούμενα 
για τη νέα θέση εργασίας, προσόντα. 

2. Επιτρέπεται η απασχόληση του προσωπικού σε δια¬ 
φορετική ή παράλληλη θέση εργασίας από αυτής της ει¬ 
δικότητάς του, εφόσον οι λειτουργικές ανάγκες του Ορ¬ 
γανισμού το επιβάλλουν. 

3. Αλλαγή θέσης εργασίας διενεργείται με: 

α. Μετάθεση. 

β. Απόσπαση. 

γ. Μετάταξη. 

δ. Ανάθεση καθηκόντων Προϊσταμένου. 

4. Οι μεταθέσεις και αποσπάσεις του προσωπικού, εξε¬ 
τάζονται κατά προτεραιότητα και καλύπτονται οι σχετικές 
ανάγκες, μετά από αιτήσεις του προσωπικού. 

5. Στις περιπτώσεις καταδίκης οδηγού λόγω: 

α. Πρόκλησης ατυχήματος, με αποκλειστική υπαιτιότη¬ 
τα του οδηγού, από το οποίο επήλθε θάνατος ή 

β. Πρόκλησης ατυχήματος, με συνυπαιτιότητα, από το 
οποίο επήλθε θάνατος, ιδίως σε περίπτωση υποτροπής 
(δεύτερη φορά) και ανεξάρτητα από το χρόνο τέλεσης 
των δυστυχημάτων. 

Επιτρέπεται μετάθεση ή απόσπαση ή μετάταξη του 
οδηγού και σε κατώτερου επιπέδου θέση εργασίας, με 
χωρίς αίτησή του, χωρίς αυτό να συνιστά βλαπτική μετα¬ 
βολή των όρων εργασίας αυτού, οπότε και λαμβάνει τις 
αποδοχές της νέας θέσης. 

Άρθρο 12 
Μεταθέσεις 

1. Μετάθεση είναι η μετακίνηση του προσωπικού σε θέ¬ 
σεις εργασίας άλλης υπηρεσίας. 

2. Εάν η μετάθεση του εργαζόμενου συνεπάγεται μετα¬ 
κίνηση σε άλλο χώρο εργασίας, δεν μπορεί να επακολου¬ 
θήσει νέα μετάθεση, που συνεπάγεται και δεύτερη μετα¬ 
κίνηση σ’ άλλο χώρο εργασίας, πριν από την παρέλευση 
ενός έτους, εκτός αν συντρέχουν, στο πρόσωπο του με¬ 
τακινούμενου, ειδικοί λόγοι που επιβάλλουν την ανάκλη¬ 
ση της μετάθεσης ή του ανατεθούν καθήκοντα ανώτερου 
βαθμού. 

3. Επιτρέπεται μετάθεση εργαζομένου και σε θέση ερ¬ 
γασίας κατωτέρου διοικητικού επιπέδου, αν το ζητήσει ο 
ίδιος ο εργαζόμενος με σχετική αίτησή του οπότε λαμβά¬ 
νει τις αποδοχές της νέας. 

Άρθρο 13 
Αποσπάσεις 

1. Απόσπαση είναι η προσωρινή μετακίνηση του προ¬ 
σωπικού από μία Υπηρεσία σε άλλη Υπηρεσία, για κάλυ- 

ψη επειγουσών και μικρής διάρκειας έκτακτων υπηρεσια¬ 
κών αναγκών. 

2. Η διάρκεια της απόσπασης δεν μπορεί να είναι μεγα¬ 
λύτερη του ενός (1) έτους. Εάν η απόσπαση διαρκεί πε¬ 
ρισσότερο από ένα (1) μήνα, στον εργαζόμενο καταβάλ¬ 
λονται και οι τυχόν πρόσθετες αποδοχές που απορρέουν 
από την θέση στην οποία αποσπάται. 

3. Σε εξαιρετικές περιπτώσεις αποσπάσεις δύνανται να 
γίνονται με αποφάσεις του Γενικού Διευθυντή, οι οποίες 
τίθενται υπό την έγκριση ή ανάκληση υπό του Διοικητικού 
Συμβουλίου στην πρώτη συνεδρίαση αυτού. 

Άρθρο 14 
Μετατάξεις 

1. Μετάταξη είναι η τοποθέτηση του προσωπικού σε θέ¬ 
ση εργασίας διαφορετικής κατηγορίας ή ειδικότητας. 
Μετάταξη διενεργείται μόνο μετά από αίτηση του εργα¬ 
ζόμενου και γνωμοδότηση του Υπηρεσιακού Συμβουλίου 
του άρθρου 18 του παρόντος Κανονισμού, με εξαίρεση 
τις περιπτώσεις της παρ. 5 του άρθρου 11. 

2. Οι μετατάξεις διενεργούνται: 

α. Για πλήρωση κενών οργανικών θέσεων. 

β. Λόγω κατάργησης οργανικών θέσεων 

γ. Γ ια οποιοδήποτε άλλο λόγο, που αυτός επιβάλλεται 
κατά τη κρίση του Δ.Σ. του Ο.Α.Σ.Θ. 

3. Ο μετατασσόμενος λαμβάνει τις αποδοχές που αντι¬ 
στοιχούν στη θέση εργασίας που μετατάσσεται και απα¬ 
σχολείται σύμφωνα με το ωράριο και τους λοιπούς όρους 
της εργασίας αυτής, χωρίς αυτό να συνιστά βλαπτική με¬ 
ταβολή των όρων εργασίας του. 

Άρθρο 15 

Ανάθεση Καθηκόντων Προϊσταμένου 

1. Ανάθεση καθηκόντων Προϊσταμένου είναι η τοποθέ¬ 
τηση του προσωπικού σε θέση εργασίας υψηλότερου δι¬ 
οικητικού επιπέδου, η οποία εμπεριέχει υψηλότερο βαθ¬ 
μό δικαιοδοσίας και ευθύνης. Η ανάθεση καθηκόντων 
έχει διάρκεια τριών (3) ετών. 

2. Αρμόδιο για τις αναθέσεις καθηκόντων Προϊσταμέ¬ 
νου σε όλα τα επίπεδα, εκτός του ανωτάτου κάθε αυτό¬ 
νομης Υπηρεσίας, είναι το Υπηρεσιακό Συμβούλιο (Υ.Σ.) 
σύμφωνα με τα οριζόμενα στα οικεία άρθρα αυτού του 
Κανονισμού και του Γενικού Οργανισμού. 

3. Οι αναθέσεις καθηκόντων Προϊσταμένου στις ανώτα¬ 
τες θέσεις κάθε αυτόνομης Υπηρεσίας (Διεύθυνσης ή 
Τμήματος ή Γραφείου, που υπάγονται απ’ ευθείας στον 
Πρόεδρο του Δ.Σ. ή στον Γ ενικό Διευθυντή) γίνονται από 
το Διοικητικό Συμβούλιο, μετά από εισήγηση του Γ ενικού 
Διευθυντή. 

4. Απόντος ή κωλυομένου κάποιου Διευθυντή αυτός 
αναπληρώνεται από τον νόμιμο αναπληρωτή του. 

5. Όταν υπάρχει κενή θέση Διευθυντή, τα καθήκοντα 
αυτού, με απόφαση του Δ.Σ. του Ο.Α.Σ.Θ., δύνανται να 
ανατίθενται στον Γ ενικό Διευθυντή ή σε άλλον Διευθυντή. 

Άρθρο 16 

Αξιολόγηση Προσωπικού 

1. Η αξιολόγηση του Προσωπικού γίνεται με βάση τα 
στοιχείατου προσωπικού μητρώου κάθε υπαλλήλου, από 
τα οποία εκτιμώνται, ενδεικτικά αναφερόμενα, τα εξής: 

α. Η άρτια επαγγελματική κατάρτιση και οι επιστημονι¬ 
κές γνώσεις. 

β. Η δραστηριότητα στην υπηρεσία, η ικανότητα και η 
ανάπτυξη πρωτοβουλιών και ευθυνών. 


γ. Η ευχέρεια προγραμματισμού και συντονισμού. 

δ. Η επιτυχής άσκηση καθηκόντωνπροϊσταμένου, οποι- 
ουδήποτε επιπέδου, η συμβολή στην βελτίωση της απο- 
δοτικότητας και η ικανότητα παρακίνησης των υφισταμέ¬ 
νων για αυξημένη απόδοση στην υπηρεσία. 

ε. Πιστοποιητικά παρακολούθησης εκπαιδευτικών ή 
επιμορφωτικών προγραμμάτων. 

στ. Εργασίες ή μελέτες ή εισηγήσεις ή προτάσεις κατα¬ 
τεθειμένες στην Υπηρεσία, οι οποίες αφορούν βελτιώσεις 
ή καινοτομίες για την αύξηση της αποδοτικότητας, τη 
βελτίωση των συνθηκών εργασίας, την εξυπηρέτηση των 
πολιτών κ.λ.π. και οι οποίες έχουν αξιοποιηθεί. 

ζ. Η κατοχή περισσοτέρων τίτλων σπουδών από εκπαι¬ 
δευτικά ιδρύματα τριτοβάθμιας εκπαίδευσης και μετα¬ 
πτυχιακών τίτλων σπουδών. 

2. Αρνητικά στοιχεία κρίσης αποτελούν τα στοιχείατου 
πειθαρχικού φακέλου όπως και αυτά που μαρτυρούν 
απροθυμία ή αδιαφορία στην εκτέλεση των καθηκόντων 
και ιδιαίτερα οι αδικαιολόγητες απουσίες. 

3. Οι κανόνες αξιολόγησης του προσωπικού περιλαμ¬ 
βάνονται στο Σύστημα Αξιολόγησης Προσωπικού του άρ¬ 
θρου 42. 

Άρθρο 17 

Προϊστάμενοι Τμημάτων, Γ ραφείων 
και λοιπών θέσεων ευθύνης 

1. Ως Προϊστάμενοι των Τμημάτων, Γραφείων και λοι¬ 
πών θέσεων ευθύνης των Υπηρεσιών, επιλέγονται υπάλ¬ 
ληλοι σύμφωνα με τα τυπικά προσόντα, που περιγράφο- 
νται στον Γενικό Οργανισμό, σε συνδυασμό με την αξιο¬ 
λόγηση των ουσιαστικών προσόντων καθενός. 

2. Τα Τμήματα και οι λοιπές θέσεις ευθύνης είναι τα επί¬ 
πεδα διοίκησης όπως αυτά προβλέπονται στον Γενικό 
Οργανισμό. 

3. Οι Προϊστάμενοι και οι εργαζόμενοι που αναλαμβά¬ 
νουν ειδικά καθήκοντα (θέσεις ευθύνης) επιλέγονται από 
το Υπηρεσιακό Συμβούλιο και τοποθετούνται με απόφα¬ 
ση του Γενικού Διευθυντή για τρία (3) έτη. Οι τοποθετού¬ 
μενοι εξακολουθούν να ασκούν τα καθήκοντά τους μέχρι 
την τυχόν επανεπιλογή τους ή τηντοποθέτηση νέου. 

4. Η επιλογή γίνεται, με βάση τις ειδικότερες ρυθμίσεις 
του παρόντος Κανονισμού και του Γενικού Οργανισμού, 
ύστερα από αίτηση υποψηφιότητας κάθε ενδιαφερομέ¬ 
νου υπαλλήλου του Οργανισμού που υποβάλλεται εντός 
αποκλειστικής προθεσμίας δέκα πέντε (15) ημερολογια¬ 
κών ημερών, που τάσσεται από τον Γ ενικό Διευθυντή. Αί¬ 
τηση μπορεί να υποβάλλει οποιοσδήποτε ανεξάρτητα 
από την θέση του στον Οργανισμό. 

5. Έγγραφη δήλωση υπαλλήλου, ότι δεν επιθυμεί να 
κριθεί κατά την επιλογή, εκτιμάται από το Υπηρεσιακό 
Συμβούλιο, με βάση τις ανάγκες της Υπηρεσίας. 

6. Σε περίπτωση κατά την οποία υπάλληλος δεν επανε- 
πιλέγεται ως Προϊστάμενος αντίστοιχου επιπέδου μ’ αυ¬ 
τή που κατείχε κατά την κρίση, τοποθετείται σε θέση του 
αμέσως κατώτερου διοικητικού επιπέδου, εκτός εάν το 
Υπηρεσιακό Συμβούλιο κρίνει διαφορετικά, με αιτιολογη¬ 
μένη απόφασή του. 

7. Με αιτιολογημένη απόφαση του Υπηρεσιακού Συμ¬ 
βουλίου, που τον επέλεξε, ο Προϊστάμενος μπορεί να 
απαλλαγεί από τα καθήκοντά του και πριν από την λήξη 
της τριετίας, για σοβαρό λόγο αναγόμενο στην πλημμελή 
άσκηση των υπηρεσιακών του καθηκόντων και ιδιαίτερα 
για αδικαιολόγητη εκτίμηση ή μεροληψία κατά την σύντα- 

ξη των εκθέσεων αξιολόγησης, ευθυνοφοβία, απροθυμία 
για την εφαρμογή μεθόδων οργάνωσης και αποδοτικότη- 
τας, αδικαιολόγητη καθυστέρηση στην διεκπεραίωση 
των υποθέσεων και πειθαρχικών διαδικασιών και μειωμέ¬ 
νη ποσοτική ή ποιοτική απόδοση. Ο Προϊστάμενος μπορεί 
επίσης να απαλλαγεί από τα καθήκοντά του με αίτησή 
του, ύστερα από απόφαση του Υπηρεσιακού Συμβουλίου, 
που συνεκτιμά τις υπηρεσιακές ανάγκες. Ο υπάλληλος 
που παραιτείται με αίτησή του, ανεξάρτητα από τους λό¬ 
γους της παραίτησης, στερείται του δικαιώματος επιλο¬ 
γής του ως Προϊσταμένου για μία τριετία. Τέλος ο Προϊ¬ 
στάμενος απαλλάσσεται από τα καθήκοντά του πριν την 
λήξη της τριετίας εάν, από τον κάθε φορά ισχύοντα Γενι¬ 
κό Οργανισμό, καταργηθεί η οργανική θέση που κατείχε. 

8. Αν κενωθεί ή συσταθεί θέση Προϊσταμένου πριν από 
τη λήξη της θητείας, το Υπηρεσιακό Συμβούλιο επιλέγει 
νέο Προϊστάμενο για τον υπόλοιπο χρόνο της θητείας. Η 
επιλογή Προϊσταμένων για τις θέσεις που κενώθηκαν ή 
συστάθηκαν γίνεται το αργότερο μέσα σετρεις (3) μήνες. 

9. Οι αποδοχές ως καιτα επιδόματα θέσης ευθύνης των 
Προϊσταμένων των Τμημάτων και των λοιπών θέσεων ευ¬ 
θύνης, για όσο χρόνο ασκούν τα καθήκοντα αυτά, προ- 
βλέπονται στις ισχύουσες Συλλογικές Συμβάσεις Εργα¬ 
σίας. Η απώλεια της θέσης ευθύνης σε καμία περίπτωση 
δεν αποτελεί βλαπτική μεταβολή. Το επίδομα θέσης ευ¬ 
θύνης καταβάλλεται και στην περίπτωση προσωρινής 
απουσίαςτου δικαιούχου απότα καθήκοντά του, αλλά όχι 
πέραν του ενός μηνός. 

10. Το Υπηρεσιακό Συμβούλιο σε περίπτωση κατά την 
οποία δεν επιλέξει προϊστάμενο εξ εκείνων που υπέβαλαν 
αίτηση, δύναται να επιλέξει οιονδήποτε υπάλληλο του 
Οργανισμού ο οποίος διαθέτει τα τυπικά και ουσιαστικά 
προσόντα της θέσης αυτής. Η ως άνω απόφαση του Υπη¬ 
ρεσιακού Συμβουλίου πρέπει να είναι αιτιολογημένη. 

Άρθρο 18 

Υπηρεσιακό Συμβούλιο 

1. Το Υπηρεσιακό Συμβούλιο συγκροτείται από: 

α. Τον Αντιπρόεδρο του Δ.Σ. του Ο.Α.Σ.Θ., ως Προέ¬ 
δρου, αναπληρούμενού σε περίπτωση κωλύματος από 
τον αναπληρωτή του. 

β. ΤονΓενικό Διευθυντήτου Ο.Α.Σ.Θ., αναπληρού μενού 
σε περίπτωση απουσίας του από τον αναπληρωτή του. 

γ. Δύο (2) μέλη του Δ.Σ. ή Διευθυντές, οριζόμενοι με 
τους αναπληρωτές τους με απόφαση του Δ.Σ. του 
Ο.Α.Σ.Θ., μετά από πρόταση του Προέδρου αυτού. 

δ. Τον Εκπρόσωπο των Εργαζομένων στο Δ.Σ. του Ορ¬ 
γανισμού, αναπληρωμένου σε περίπτωση κωλύματος 
από τον αναπληρωτή του. 

ε. Ένα εκπρόσωπο οριζόμενο με τον αναπληρωτή του 
από το Δ.Σ. του αντιπροσωπευτικότερου πρωτοβάθμιου 
σωματείου των Εργαζομένων. Ο ως άνω εκπρόσωπος δύ- 
ναται να είναι διαφορετικός αναλόγως των υπό κρίση 
προϊσταμένων (π.χ. διαφορετικός αν αφορά την Υπηρε¬ 
σία Κίνησης ή Συντήρησης ή Διοικητικών Υπηρεσιών). 

στ. Από τον εκπρόσωπο του Πρωτοβάθμιου Συνδικαλι¬ 
στικού Σωματείου στο οποίο ανήκει ο κρινόμενος. 

2. Το Υπηρεσιακό Συμβούλιο βρίσκεται σε απαρτία πα¬ 
ρόντων τεσσάρων τουλάχιστον από τα μέλη του και οι 
αποφάσεις του λαμβάνονται με την απόλυτη πλειοψηφία 
(τέσσερες ψήφοι υπέρ). 

3. Το Υπηρεσιακό Συμβούλιο επιλέγει τους Προϊσταμέ¬ 
νους μη αυτόνομων Τμημάτων, Γ ραφείων και τους ανα- 


λαμβάνοντες θέση ευθύνης στις Υπηρεσίες Κίνησης και 
Συντήρησης. Ενστάσεις κατά των αποφάσεων του Υπη¬ 
ρεσιακού Συμβουλίου εξετάζονται από το Δευτεροβάθ¬ 
μιο Υπηρεσιακό Συμβούλιο το οποίο συγκροτείται από: 

α. Τον Πρόεδρο του Ο.Α.Σ.Θ. ως Προέδρου. 

β. Δύο (2) μέλη του Δ.Σ., οριζόμενα με τους Αναπληρω¬ 
τές τους, με απόφαση του Δ.Σ. του Ο.Α.Σ.Θ., μετά από 
πρόταση του Προέδρου αυτού. Τα ως άνω μέλη δεν πρέ¬ 
πει να συμμετείχαν κατά την λήψη της προσβαλλόμενης 
απόφασης του Υπηρεσιακού Συμβουλίου. 

γ. Από τους Εκπροσώπους των εργαζομένων των περι¬ 
πτώσεων γ και δ της παρ. 1 του παρόντος άρθρου. 

Το Δευτεροβάθμιο Υπηρεσιακό Συμβούλιο βρίσκεται σε 
απαρτία παρόντων τριών τουλάχιστον από τα μέλη του, 
εκδικάζει μόνο ενστάσεις κατά των αποφάσεων του Υπη¬ 
ρεσιακού Συμβουλίου και οι αποφάσεις του λαμβάνονται 
με την απόλυτη πλειοψηφία (τρεις ψήφοι υπέρ). 

Οι ενστάσεις κατά των αποφάσεων του Υπηρεσιακού 
Συμβουλίου υποβάλλονται από τον Γενικό Διευθυντή ή 
τους Εργαζόμενους εντός δέκα (10) εργασίμων ημερών 
από την κοινοποίηση των αποφάσεων, οι οποίες διαβιβά¬ 
ζονται με μέριμνα του Γενικού Διευθυντή στον Πρόεδρο 
του Ο.Α.Σ.Θ.. Ο Πρόεδρος του Ο.Α.Σ.Θ. συγκαλεί σε συνε¬ 
δρίαση το Δευτεροβάθμιο Υπηρεσιακό Συμβούλιο εντός 
δέκα (10) ημερών από την κοινοποίηση των ενστάσεων. 

4. Οι αποφάσεις των Συμβουλίων υλοποιούνται με πρά¬ 
ξεις του Γενικού Διευθυντή. 

5. Στην σύνθεση των Υπηρεσιακών Συμβουλίων δεν 
συμμετέχουν οι κρινόμενοι υπάλληλοι ή σύζυγοι ή συγγε¬ 
νείς εξ αίματος ή εξ αγχιστείας μέχρι δεύτερου βαθμού 
των κρινόμενων. 

6. Χρέη Γραμματέως ασκεί ένας από τους υπαλλήλους 
της αρμόδιας για θέματα προσωπικού Υπηρεσίας, οριζό¬ 
μενος με τον αναπληρωτή του από τον Γ ενικό Διευθυντή 
του Ο.Α.Σ.Θ. 

Άρθρο 19 

Αποδοχές 

1. Οι αποδοχές καθορίζονται σύμφωνα με τις Σ.Σ.Ε. που 
ισχύουν κάθε φορά. 

2. Υπερωριακή αποζημίωση δεν δικαιούνται οι Διευθυ¬ 
ντές των Υπηρεσιών, οι οποίοι δεν υπόκεινται στους πε¬ 
ριορισμούς περί ωρών εργασίας. 

3. Οι εργαζόμενοι που δεν ασκούντο καθήκοντα της κα¬ 
τηγορίας ή της θέσης που έχουν ενταχθεί, δεν λαμβάνουν 
όσα επιδόματα συνδέονται με την ενεργό άσκηση των κα¬ 
θηκόντων αυτών, σύμφωνα με την εκάστοτε ισχύουσα 
Σ.Σ.Ε. 

4. Μισθοί, γενικά και ειδικά επιδόματα, δώρα Χριστου¬ 
γέννων και Πάσχα, επιδόματα αδείας και αποζημιώσεις 
κάθε φύσης, καταβαλλόμενατυχόνεκπαραδρομής, θεω¬ 
ρούνται ως προκαταβολή και κρατούνται σε δόσεις ατό- 
κως από τις αποδοχές επομένων μηνών εντός ευλόγου 
χρόνου. Η κάθε δόση δεν υπερβαίνει το 1/10 των μηνιαί¬ 
ων αποδοχών του μισθωτού. Σε περίπτωση λύσης της 
σχέσης εργασίας κρατείται ολόκληρο το ποσό από τη 
σχετική αποζημίωση. 

Άρθρο 20 

Άδειες Προσωπικού 

Οι κανονικές και οι ειδικές άδειες χορηγούνται στο προ¬ 
σωπικό του Οργανισμού σύμφωνα με την κείμενη νομο¬ 
θεσία και τις ρυθμίσεις του παρόντος Κανονισμού. 




15336 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Κανονική άδεια. 

α. Το προσωπικό που απασχολείται στον Οργανισμό δι¬ 
καιούται ετήσιας άδειας με αποδοχές σύμφωνα με την ερ¬ 
γατική νομοθεσία σε συνδυασμό με τις διατάξεις της εκά- 
στοτε ισχύουσας Εθνικής Γενικής Συλλογικής Σύμβασης 
Εργασίας (Ε.Γ.Σ.Σ.Ε.). 

β. Στην περίπτωση κατά την οποία ο μισθωτός, με υπαι- 
τιότητάτου, δεν κάνει χρήση της χορηγηθείσας σ’ αυτόν 
κανονικής αδείας, δεν έχει δικαίωμα να αξιώσει τη χορή¬ 
γηση αυτής κατά το επόμενο έτος. 

2. Άδεια χωρίς αποδοχές. 

α. Το προσωπικό μπορεί να ζητήσει άδεια χωρίς αποδο¬ 
χές σε όλως εξαιρετικές περιπτώσεις και υπό την προϋ¬ 
πόθεση εξάντλησης της κανονικής άδειας ή οποιοσδήπο¬ 
τε άλλης άδειας που ο εργαζόμενος θα μπορούσε να ζη¬ 
τήσει για το λόγο τον οποίο επικαλείται. 

β. Προκειμένου να χορηγηθεί η άδεια χωρίς αποδοχές, 
ο εργαζόμενος οφείλει να υποβάλλει έγγραφη αίτηση για 
την χορήγηση αυτής, στην οποία πρέπει να εκθέτει τους 
λόγους οι οποίοι κατά τη γνώμη του επιβάλλουν τη χορή¬ 
γηση της άδειας καθώς και την αιτούμενη διάρκεια και 
χρονική περίοδο χορήγησής της. 

γ. Για κάθε περίπτωση, ανεξάρτητα από τους προβαλ¬ 
λόμενους λόγους, η έγκριση ή η απόρριψη της αιτουμέ- 
νης άδειας χωρίς αποδοχές υπόκειται στην αποκλειστική 
εκτίμηση του Γενικού Διευθυντού, λαμβανομένων ιδίως 
υπόψη των αναγκών του Ο.Α.Σ.Θ. Ο Γενικός Διευθυντής 
μπορεί, κατ’ εκτίμησή του και με βάση τις ανάγκες του 
Ο.Α.Σ.Θ., να εγκρίνει άδεια άνευ αποδοχών έως δύο (2) 
μήνες στο αυτό έτος. Σε περίπτωση που ζητείται άδεια 
άνευ αποδοχών πέραν των δύο μηνών επί της αίτησης 
αποφασίζει το Δ.Σ. μετά από εισήγηση του Γενικού Διευ¬ 
θυντή. 

3. Το προσωπικό δεν δικαιούται να εγκαταλείψει τη θέ¬ 
ση του πριν του κοινοποιηθεί η, περί χορήγησης αδείας, 
απόφαση. 

4. Εφόσον πρόκειται για θέση για την οποία είναι απα¬ 
ραίτητη η ύπαρξη αντικαταστάτη, θα πρέπει ο αναχωρών 
σε άδεια να παραδώσει σ’ αυτόν πριν την αναχώρηση του 
από την Υπηρεσία κανονικά. 

5. Ανάκληση άδειας είναι δυνατή μόνο σε ιδιαίτερα σο¬ 
βαρούς υπηρεσιακούς λόγους ή μετά από αίτηση του εν¬ 
διαφερομένου, εφόσον εκτιμηθεί η σοβαρότητα των λό¬ 
γων που ο εργαζόμενος επικαλείται και δεν δημιουργού- 
νται προβλήματα στην Υπηρεσία. 

6. Η υπέρβαση του χρόνου άδειας, συνιστά αυθαίρετη 
απουσία του εργαζόμενου, με όλες τις σχετικές συνέπει¬ 
ες. 

Άρθρο 21 
Εκπαίδευση 

1. Για την εξασφάλιση της συνεχούς αξιοποίησης και 
ενημέρωσης του Προσωπικού, ώστε αυτό να μπορεί να 
ανταποκρίνεται στις απαιτήσεις της τεχνολογίας και της 
εκμετάλλευσης, ο Ο.Α.Σ.Θ. δύναται να οργανώσει προ¬ 
γράμματα επαγγελματικής κατάρτισης, επιμόρφωσης 
και εκπαίδευσης, τα οποία στοχεύουν στο να καταστή¬ 
σουν το προσωπικό ικανό να προσφέρει τις υπηρεσίες 
του στο μεγαλύτερο δυνατό φάσμα των λειτουργιών και 
των δραστηριοτήτων του Οργανισμού. 

2. Οι πιο πάνω από τον Ο.Α.Σ.Θ. προγραμματιζόμενες 
εκπαιδεύσεις είναι υποχρεωτικές για το προσωπικό. Ο 
τρόπος διαπίστωσης της απόδοσης του εκπαιδευόμενου 


προσωπικού γίνεται από τα αρμόδια όργανα του Ο.Α.Σ.Θ. 
Η επίδοση του προσωπικού στις εκπαιδεύσεις λαμβάνε- 
ται υπόψη στην εξέλιξή του. 

3. Οι εργαζόμενοι λαμβάνουν τις αποζημιώσεις που κά¬ 
θε φορά ισχύουν, σύμφωνα με τις σχετικές ρυθμίσειςτου 
Ο.Α.Ε.Δ. 

Άρθρο 22 

Πρόσθετη Αμοιβή και Αμοιβή για εξαιρετικές πράξεις 

1. Η οικεία Υπηρεσία μπορεί να εισηγείται αιτιολογημέ¬ 
να στο Δ.Σ. του Οργανισμού την απονομή ηθικών και υλι¬ 
κών αμοιβών, οι οποίες είναι: 

α. Έπαινος. 

β. Έπαινος και χρηματική αμοιβή, έως το Υζ των τακτι¬ 
κών μηνιαίων αποδοχών. 

γ. Τ ιμητική άδεια με αποδοχές έωςδέκα(ΙΟ) εργάσιμες 
ημέρες. 

2. Οι ηθικές και υλικές αμοιβές χορηγούνται στις περι¬ 
πτώσεις κατά τις οποίες ο εργαζόμενος διακρίθηκε λόγω 
της διαγωγής του κατά την εκτέλεση της εργασίας του ή 
των εξαίρετων πράξεώντου εντός ή και εκτός Υπηρεσίας. 
Το τι συνιστά εξαιρετική πράξη, καθώς και το είδος της 
αντιστοιχούσης ηθικής και το ύψος της χρηματικής αμοι¬ 
βής, καθορίζονται κατά την κρίση του Δ.Σ. 

3. Εξαιρετικές πράξεις, ενδεικτικά αναφερόμενες είναι: 

α. Η επέμβαση κάποιου για να αποτρέψει κινδύνους που 

θα μπορούσαν να έχουν επιζήμιες συνέπειες σε προσω¬ 
πικό και υλικό. 

β. Η εκτός του συνήθους κύκλου επιθεωρήσεων ανακά¬ 
λυψη και έγκαιρη αναφορά σοβαρού τεχνικού σφάλμα¬ 
τος, από το οποίο θα μπορούσε να προκληθεί ατύχημα. 

γ. Η πέρα από τα όρια των συμβατικών υποχρεώσεων 
επαγγελματική απόδοση, η οποία αποδεικνύεται με εκθέ¬ 
σεις των Διευθυντών. 

δ. Πράξη ή διαγωγή που μπορεί να θεωρηθεί αξιομίμη¬ 
τη και η οποία προξένησε ευμενή σχόλια για τον Ο.Α.Σ.Θ. 
και το προσωπικό του γενικότερα. 

4. Οι ηθικές και χρηματικές αμοιβές απονέμονται στους 
εργαζόμενους απότον Ο.Α.Σ.Θ. μετά από έγγραφη και αι¬ 
τιολογημένη πρόταση των Προϊσταμένωντους, εισήγηση 
του Γενικού Διευθυντή και απόφαση του Δ.Σ. του Ο.Α.Σ.Θ. 

5. Η απονομή ηθικών και χρηματικών αμοιβών συνεκτι- 
μάται, κατά την κρίση, για την εξέλιξη του προσωπικού. 

6. Η πράξη και οι αμοιβές κοινοποιούνται στο υπόλοιπο 
προσωπικό και στις Υπηρεσίες με έκδοση εγκυκλίου από 
τον Γ ενικό Διευθυντή. 

Άρθρο 23 

Ασθένειες 

1. Εάν ο εργαζόμενος δεν μπορεί, λόγω ασθένειας, να 
προσέλθει στην εργασία του, οφείλει να ενεργήσει ως 
εξής: 

α. Ειδοποιεί πριν την έναρξη της εργασίας του, σχετικά 
με την αδυναμία του αυτή, τον άμεσο Προϊστάμενό του ή 
σε περίπτωση απουσίας αυτού τον αντικαταστάτη του ή 
σε περίπτωση μη εύρεσης αυτών, το Τμήμα Προσωπικού. 
Ειδικά το προσωπικό Κινήσεως (Επόπτες, Σταθμάρχες, 
Ελεγκτές, Οδηγοί, Ελεγκτές Κομίστρου) ειδοποιείτο κά¬ 
θε φορά καθοριζόμενα πρόσωπα από τον Οργανισμό. 

β. Κατά τη διάρκεια της ασθένειας του, ο εργαζόμενος 
οφείλει να μην απουσιάζει από την κατοικία του, παρά μό¬ 
νο εξαιτίας εντελώς απόλυτης ανάγκης και να ενημερώνει 
στηνπερίπτωση αυτή την Υπηρεσίατου, καθώς επίσης να 

παρέχει οποιαδήποτε σχετική πληροφορία για την εξέλι¬ 
ξη της υγείας του και τα πλήρη στοιχεία της διαμονής του 
για παροχή πληροφοριών υπηρεσιακής φύσης. 

γ. Την ημέρα επανάληψης της εργασίας του, αποδει- 
κνύει την ασθένειά του με την προσκόμιση, στο αρμόδιο 
Τμήμα Προσωπικού, βεβαίωσης γιατρού του κύριου 
Ασφαλιστικού του Φορέα, όπου θα αναγράφονται και οι 
ημέρες της, ιατρικώς, επιβεβλημένης αποχής αυτού από 
την εργασία. 

δ. Τις ίδιες παραπάνω υποχρεώσεις έχει και ο εργαζό¬ 
μενος που αδυνατεί να εργασθεί λόγω εργατικού ατυχή¬ 
ματος. 

2. Εφόσον ο εργαζόμενος δεν προσκομίσει τα απαιτού- 
μενα κατά τα ανωτέρω δικαιολογητικά, θεωρείται ότι 
απούσιασε αυθαίρετα και αδικαιολόγητα με τις συνέπει¬ 
ες που αυτό συνεπάγεται. Η προσκόμιση βεβαίωσης, πε¬ 
ρί ασθένειας, ιδιώτη γιατρού δεν καθιστά δικαιολογημένη 
την απουσία του μισθωτού. 

3. Το προσωπικό, το οποίο λόγω ασθένειας απέχει από 
την εργασία του, δικαιούται κατά τη διάρκεια της ασθέ¬ 
νειας του αποδοχών σύμφωνα με τις ισχύουσες κάθε φο¬ 
ρά διατάξεις της εργατικής νομοθεσίας και επιδότησης 
σύμφωνα με τα οριζόμενα στις διατάξεις του κύριου 
Ασφαλιστικού Φορέα. 

4. Ο υπάλληλος για τον οποίο προκύπτει ολική η μερική 
σωματική ή πνευματική αναπηρία παραπέμπεται υποχρε¬ 
ωτικά στην Ανώτατη Υγειονομική Επιτροπή Ανικανότητας 
του Ι.Κ.Α., προκειμένου να διαπιστωθεί αν είναι ικανός ή 
ανίκανος για εργασία. Ειδικώς προκειμένου περί οδηγών 
λεωφορείων, αυτοί παραπέμπονται επί πλέον στην αρμό¬ 
δια Δευτεροβάθμια Ιατρική Επιτροπή (Δ.Ι.Ε.) της Νομαρ¬ 
χιακής Αυτοδιοίκησης. 

Άρθρο 24 

Γ ενικές Υποχρεώσεις Προσωπικού 

1. Το προσωπικό οφείλει να γνωρίζει και να τηρεί αυτόν 
τον Κανονισμό και τις εκάστοτε αποφάσεις, εγκυκλίους, 
ανακοινώσεις και οδηγίες των αρμοδίων οργάνων του 
Ο.Α.Σ.Θ. 

2. Το προσωπικό έχει υποχρέωση να επιδεικνύει τη με¬ 
γαλύτερη δυνατή επιμέλεια και να αφιερώνει ανεπιφύλα¬ 
κτα τις γνώσεις και την εμπειρία του όπως και τη δραστη¬ 
ριότητα και ενεργητικότητά του στην εκτέλεση της εργα¬ 
σίας του. 

3. Έχει την υποχρέωση να εξυπηρετεί ευσυνείδητα και 
μέσα στα όρια των κειμένων νόμων και κανονισμών τα 
συμφέροντα του Ο.Α.Σ.Θ. συμβάλλοντας με όλες τις δυ¬ 
νάμεις του στην αρτιότερη λειτουργία του. 

4. Έχει υποχρέωση να προσέρχεται ανελλιπώς και να 
εργάζεται κανονικά καθ’ όλο το καθοριζόμενο, κάθε φο¬ 
ρά, ωράριο και να ασχολείται αποκλειστικά με την εκτέ¬ 
λεση των καθηκόντων, τα οποία συνεπάγεται η θέση που 
κατέχει. 

5. Το προσωπικό αδυνατώντας λόγω ασθένειας ή άλλου 
ανυπέρβλητου κωλύματος να προσέλθει στην εργασία 
του, οφείλει να το γνωστοποιεί αμέσως (κατά την εκδή¬ 
λωση της ασθένειας ή την εμφάνιση του κωλύματος) και 
δια παντός πρόσφορου μέσου. 

6. Το προσωπικό είναι υποχρεωμένο να εκτελείτις προ¬ 
φορικές και γραπτές εντολές των Προϊσταμένων του. Σε 
περίπτωση που οι οδηγίες που του δίνονται είναι, κατά την 
άποψή του, αντίθετες με άλλες, έχει δικαίωμα να επιστή- 
σειτην προσοχή του Προϊσταμένου, αλλά όταν αυτός επι¬ 


μένει, είναι υποχρεωμένο να τις εκτελέσει και στη συνέ¬ 
χεια δύναται να αναφερθεί εγγράφως στον Διευθυντή της 
Υπηρεσίας του ή στον Γενικό Διευθυντή. 

7. Το προσωπικό, που ορίζει ο Ο.Α.Σ.Θ., υποχρεούται να 
φέρει, κατά τις ώρες εργασίας του, τις χορηγούμενες 
υπηρεσιακές στολές, είδη ιματισμού και οποιαδήποτε άλ¬ 
λη εξάρτηση που στοχεύει στην ευπρεπή εμφάνιση ή 
στην ασφαλή εκτέλεση της εργασίας. 

8. Το προσωπικό είναι υποχρεωμένο να τηρεί αυστηρά 
άλατα καθορισμένα μέτρα ατομικής και συλλογικής προ¬ 
στασίας και ασφάλειας. 

9. Το προσωπικό οφείλει να συμπεριφέρεται προς τους 
ανωτέρους του, προς τους συναδέλφους και τους υφι¬ 
σταμένους του με λεπτότητα και ευγένεια, καθώς και με 
πνεύμα συναδελφικής συνεργασίας για την εξυπηρέτηση 
και προαγωγή των συμφερόντων του Ο.Α.Σ.Θ., τα οποία 
πρέπει να αποτελούν τον γνώμονα κάθε προσπάθειας και 
ενέργειάς του. Την ίδια συμπεριφορά επίσης οφείλει να 
έχει προς το επιβατικό κοινό και σε κάθε τρίτο που, για λό¬ 
γους υπηρεσιακούς, έρχεται σε επαφή. 

10. Το προσωπικό οφείλει να αναφέρει αμέσως και εγ- 
γράφως στην αρμόδια για θέματα προσωπικού Υπηρεσία 
κάθε μεταβολή των τηρουμένων από την Υπηρεσία στοι¬ 
χείων. 

11. Οι Διευθυντές και Προϊστάμενοι κάθε βαθμού οφεί¬ 
λουν να κατατοπίζουν και να καθοδηγούν τους υφισταμέ¬ 
νους τους στο αντικείμενο της εργασίας τους και κάθε γε¬ 
νικό θέμα που έχει σχέση με την εργασία. Οφείλουν επί¬ 
σης να μεριμνούν ώστε οι υφιστάμενοί τους να 
λαμβάνουν πάντοτε γνώση των αποφάσεων, ανακοινώσε¬ 
ων και εγκυκλίων. 

12. Κάθε Προϊστάμενος είναι υπεύθυνος γιατηντήρηση 
της πειθαρχίας από τους υφισταμένους του, καθώς και 
για την κανονική εκτέλεση των καθηκόντων που τους 
έχουν ανατεθεί. 

13. Το προσωπικό οφείλει, όταν αρμοδίως κληθεί για 
παροχή διευκρινίσεων ή κατάθεση ή μαρτυρία εξώδικη ή 
δικαστική, να καταθέτει με βάση εκείνα τα οποίαλόγωτης 
θέσης εργασίας του, γνωρίζει. 

14. Απαγορεύεται στο προσωπικό: 

α. Η απασχόληση κατά τις ώρες εργασίας σε προσωπι¬ 
κές ή ξένες, προς το έργο του, ασχολίες. 

β. Κάθε απασχόληση εκτός ωρών εργασίας που συνδέ¬ 
εται άμεσα ή έμμεσα με τους σκοπούς και τις αρμοδιότη¬ 
τες του Ο.Α.Σ.Θ., εκτός και αν, προς τούτο, έχει ζητηθεί 
και χορηγηθεί έγγραφη άδεια από την Διοίκηση. 

γ. Η απασχόληση υφισταμένου από ιεραρχικά ανώτερο 
σε εργασίες ξένες προς την υπηρεσία κατά την διάρκεια 
του ωραρίου εργασίας ή και μετά από τη λήξη αυτού. Η 
σχετική παράβαση αποτελεί πειθαρχικό παράπτωμα. 

δ. Να δέχεται δώρα ή να εξασφαλίζει άμεσα ή έμμεσα 
υπέρ αυτού ή των οικείων του ωφελήματα κάθε φύσης 
από οποιοδήποτε τρίτο πρόσωπο για την άσκηση των 
υπηρεσιακών του καθηκόντων. Η σχετική παράβαση, 
εκτός των άλλων ποινικών ή αστικών συνεπειών, αποτελεί 
πειθαρχικό παράπτωμα. 

ε. Να μεταδίδει ή να συμμετέχει στην μετάδοση ανακρι¬ 
βών ή ψευδών ειδήσεων για τον Ο.Α.Σ.Θ. 

στ. Να εξάγει παράνομα, απότις εγκαταστάσεις της επι¬ 
χείρησης υλικά ή οποιοδήποτε αντικείμενο που ανήκει 
στην ιδιοκτησία, νομή ή κατοχή του Ο.Α.Σ.Θ. 

ζ. Να παραμένει ή να περιφέρεται άσκοπα στους χώ¬ 
ρους εργασίας. Το προσωπικό έχει ελεύθερη είσοδο μό- 

νο στον τόπο εργασίας του και κατά τη διάρκεια του ωρα¬ 
ρίου εργασίας του. 

η. Η συμμετοχή του, είτε ατομικά είτε συλλογικά, στο να 
επιλαμβάνεται θέματος για το οποίο έχει συμφέρον το 
ίδιο ή συγγενής του εξ αίματος ή αγχιστείας μέχρι καιτρί- 
του βαθμού. 

Άρθρο 25 

Ειδικά Καθήκοντα Προσωπικού Κίνησης 

Τα καθήκοντα του Προσωπικού Κίνησης, στη διάρκεια 
της εργασίας του, είναι: 

1. Να συμπεριφέρεται αξιοπρεπώς και με ευγένεια 
προς το επιβατικό κοινό και να παρέχει κάθε δυνατή πλη¬ 
ροφορία σχετική με τη συγκοινωνία. 

2. Να προσέρχεται έγκαιρα στο χρόνο καιτοντόπο, που 
είναι προγραμματισμένος για την έναρξη της εργασίας 
του. Σε περίπτωση αδυναμίας προσέλευσης για οποιοδή- 
ποτε λόγο οφείλει να ειδοποιεί έγκαιρα και τουλάχιστον 
μία (1) ώρα νωρίτερα από την έναρξη της βάρδιας την 
Υπηρεσία. 

3. Πριν από την παραλαβή του οχήματος, οφείλει να κά¬ 
νει τον απαραίτητο έλεγχό του. 

4. Κατά την διάρκεια της υπηρεσίας του, υποχρεούται 
να φέρει καθαρή και περιποιημένη την υπηρεσιακή στο¬ 
λή, εφόσον χορηγείται και να επιμελείται της αξιοπρε¬ 
πούς γενικά εμφάνισής του. 

5. Να καταλαμβάνει τη θέση του μόλιςτο λεωφορείο κα¬ 
λείται για δρομολόγηση, (εξαιρουμένων των διαλειμμά¬ 
των που δικαιούνται οι εργαζόμενοι). 

6. Να σταθμεύει το λεωφορείο στα σημεία που έχουν 
τοποθετηθεί οι ενδεικτικές πινακίδες των στάσεων. 

7. Νατηρείτις σχετικές, μετά καθήκοντάτου, διατάξεις 
του Κ.Ο.Κ. 

8. Να σβήνει τη μηχανή του λεωφορείου και να φροντί¬ 
ζει για την ασφαλή στάθμευσή του, μόλις φθάσει στις 
αφετηρίες και τα τέρματα, για λόγους ασφάλειας και οι¬ 
κονομίας και για την αποφυγή μόλυνσης του περιβάλλο¬ 
ντος. 

9. Να φροντίζει να παραλαμβάνει από τις στάσεις το επι¬ 
βατικό κοινό, καταβάλλοντας κάθε δυνατή προσπάθεια. 

10. Να μεριμνά κατά την έναρξη κάθε δρομολογίου για 
την σωστή αναγραφή στην ενδεικτική πινακίδα του αριθ¬ 
μού και του προορισμού του λεωφορείου (τόσο στη με¬ 
τωπική πινακίδα όσο και στην πλαϊνή και την οπίσθια, κα¬ 
θώς και τις πινακίδες διαδρομής εντός του λεωφορείου). 

11. Να αποφεύγει τις συζητήσεις και να μην διαπληκτί¬ 
ζεται με το επιβατικό κοινό. 

12. Να συμμορφώνεται με τις υποδείξεις των Προϊστα¬ 
μένων για την απόσπαση του λεωφορείου σε άλλες γραμ¬ 
μές εντός του ωραρίου εργασίας. 

13. Να κάνει χρήση της κόρναςτου λεωφορείου μόνο σε 
εντελώς εξαιρετικές περιστάσεις για να αποφεύγεται η 
ηχορύπανση, ως ο Κ.Ο.Κ. ορίζει. 

14. Να φροντίζει για την κανονική και ασφαλή οδήγηση 
του λεωφορείου και να είναι υπεύθυνος για κάθε υπαίτια 
βλάβη ή φθορά του. 

15. Να καταθέσει εντός 48ώρου, δήλωση στο Γραφείο 
Ασφαλιστικού Κεφαλαίου για κάθε βλάβη που προκλήθηκε 
από το λεωφορείο, ανεξάρτητα απάτην υπαιτιότητάτου. 

16. Να φροντίζει, σε τροχαίο ατύχημα που εμπλέκεται, 
για την άμεση μεταφορά τωντυχόν τραυματιών στο σταθ¬ 
μό Α'βοηθειών ή στα πλησιέστερα νοσοκομεία (ενημέρω¬ 
ση ΚΕ.Ρ.ΚΥ., κλήση 166, κ.λ.π.). 


17. Σε περίπτωση που κατά τη διάρκεια της υπηρεσίας 
του το λεωφορείο πάθει κάποια βλάβη, να γνωστοποιεί 
αμέσως τη βλάβη στην Υπηρεσία Συντηρήσεως και στον 
Σταθμάρχη, ενώ ολοκληρώνει το δρομολόγιο αν αυτή εί¬ 
ναι επουσιώδης και δεν δημιουργεί προβλήματα στην 
ασφαλή μεταφορά του επιβατικού κοινού, σύμφωνα και 
με τις οδηγίες των υπευθύνων οργάνων της Υπηρεσίας 
Συντηρήσεως. 

18. Κατά την παράδοση του οχήματος στον επόμενο 
οδηγό, είτε αυτή προέρχεται από διάλειμμα, είτε από αλ¬ 
λαγή βάρδιας, ο οδηγός υποχρεούται να ενημερώνει για 
την κατάσταση του οχήματος και να συντάσσει σχετικό 
δελτίο βλαβών (αν υπάρχουν βλάβες). 

19. Να ειδοποιεί αμέσως την Υπηρεσία του σε περίπτω¬ 
ση ανώτερης βίας, η οποία τον αναγκάζει να βρίσκεται 
εκτός υπηρεσίας. Η σχετική ειδοποίηση καταγράφεται σε 
ειδικό βιβλίο. 

20. Να μην συμπεριφέρεται ανάρμοστα σε συνάδελφο 
ή προϊστάμενό του. 

21. Να εκτελεί επακριβώς στην ώρατου κάθε δρομολό¬ 
γιο ακόμα και όταν βρίσκεται νωρίτερα στην αφετηρία ή 
το τέρμα, σύμφωνα με τα αναφερόμενα στο σχετικό πρό- 
γραμματου λεωφορείου ή σύμφωνα με την εντολή που δί¬ 
δει ο υπεύθυνος σταθμάρχης. 

22. Ως επίσημη ώρα θεωρείται η εμφανιζόμενη στο τη¬ 
λεχειριστήριο της ακυρωτικής συσκευής του λεωφορεί¬ 
ου, στο οποίο εργάζεται ο οδηγός. 

23. Να παραδίδει στην Υπηρεσία, όπως ο Οργανισμός κά¬ 
θε φορά ορίζει, κάθε αντικείμενο, που τυχόν βρέθηκε στο 
λεωφορείο ή στο αμαξοστάσιο και είναι στην κατοχή του. 

24. Να μην κάνει χρήση οινοπνευματωδών ποτών ή ψυ¬ 
χοτρόπων φαρμάκων κατά τη διάρκεια της υπηρεσίας 
του ή να βρίσκεται υπό την επήρεια αυτών. 

25. Να τοποθετεί καρτελάκι μετά στοιχεία του στην κα¬ 
θορισμένη προς τούτο θέση του λεωφορείου. 

26. Να μην παραποιεί ή αλλοιώνει ιατρικές βεβαιώσεις 
ή χορηγηθείσες άδειες και κάθε υπηρεσιακό έγγραφο. 

27. Απαγορεύεται αλλαγή βάρδιας μεταξύ των οδηγών, 
εκτός εάν υπάρχει έγκριση της Υπηρεσίας, μετά από σχε¬ 
τική αίτησή του ή των οδηγών. 

28. Να εκτελεί την τελευταία νυκτερινή διαδρομή (δρο¬ 
μολόγιο) υποχρεωτικά. Σε περίπτωση υπέρβασης του 
ωραρίου εργασίας χορηγείται υπερωρία, βάσει της ισχύ- 
ουσας Σ.Σ.Ε.. 

29. Να επιβιβάζει και αποβιβάζειτο επιβατικό κοινό σύμ¬ 
φωνα με τις διατάξεις του Κ.Ο.Κ., τις εγκυκλίους του 
Ο.Α.Σ.Θ. και ανάλογα με τις διαμορφωμένες συνθήκες. 

Άρθρο 26 

Πειθαρχικά Παραπτώματα 

1. Κάθε παράβαση υπηρεσιακού καθήκοντος, με πράξη 
ή παράλειψη, που είναι δυνατόν να καταλογισθεί, αποτε¬ 
λεί πειθαρχικό παράπτωμα. Με την έννοια υπηρεσιακό 
καθήκον νοείται κάθε υποχρέωση που απορρέει από: 

α. Τις σχετικές διατάξεις αυτού του Κανονισμού και του 
Γενικού Οργανισμού. 

β. Τις υποχρεώσεις που προκύπτουν από την ατομική 
σύμβαση εργασίας, τις αποφάσεις, εγκυκλίους, οδηγίες 
και εντολές, γραπτές ή προφορικές, που κάθε φορά ισχύ¬ 
ουν, από τη φύση της εργασίας καθώς και από τη συμπε¬ 
ριφορά και γενικά διαγωγή του εργαζόμενου κατά την 
εκτέλεση της εργασίας εντός του χώρου και του χρόνου 
εκτέλεσης αυτής. 

γ. Την κείμενη νομοθεσία. 

2. Η κίνηση της διαδικασίας παραπομπής του προσωπι¬ 
κού για πειθαρχικό παράπτωμα, αποτελεί υποχρέωση 
των Προϊσταμένων και γίνεται μέσα από την ιεραρχία κά¬ 
θε Υπηρεσίας. 

Άρθρο 27 
Πειθαρχικές ποινές 

1. Πειθαρχικές ποινές για κάθε παράπτωμα, ανάλογα με 
την βαρύτητά του, είναι: 

α. Γράπτη επίπληξη. 

β. Πρόστιμο 1/4 του ημερομισθίου για κάθε ημέρα και 
μέχρι τρεις (3) ημέρες, κατά μήνα. 

γ. Αργία 1 έως 5 ημερών ή πρόστιμο 1 έως 2 ημερομι¬ 
σθίων. 

δ. Αργία 6 έως 10 ημερών ή πρόστιμο 3 έως 4 ημερομι¬ 
σθίων. 

ε. Αργία 11 έως 30 ημερών. 

στ. Προσωρινή παύση πάνω από 31 ημέρες μέχρι 4 μή¬ 
νες. 

ζ. Απόλυση. 

2. Το πρόστιμο υπολογίζεται επίτου συνόλου των, κατά 
τον χρόνο της εκδόσεως της πειθαρχικής απόφασης, τα¬ 
κτικών αποδοχών. 

3. Τα πρόστιμα που επιβάλλονται αποδίδονται στον Ει¬ 
δικό Διανεμητικό Λογαριασμό Αλληλεγγύης και Συνταξιο- 
δότησης. 

Πρόστιμα που έχουν επιβληθεί έως της ισχύος του πα¬ 
ρόντος Κανονισμού και είναι κατατεθειμένα στο Ταμείο 
Παρακαταθηκών και Δανείων ή στο Ταμείο του Οργανι¬ 
σμού, αποδίδονται, με μέριμνα του Ο.Α.Σ.Θ., στον Ειδικό 
Διανεμητικό Λογαριασμό Αλληλεγγύης και Συνταξιοδό- 
τησης. 

4. Ο τιμωρηθείς με ποινή αργίας ή προσωρινής παύσης 
στερείται τις αντίστοιχες αποδοχές. 

5. Ο χρόνος της ποινής αργίας ή προσωρινής παύσης 
και για όσο χρόνο διαρκεί η ποινή δεν θεωρείται χρόνος 
πραγματικής υπηρεσίας. 

6. Οι πειθαρχικές ποινές επιβάλλονται ανάλογα με την 
βαρύτητα του διαπραχθέντος παραπτώματος, την ιεραρ¬ 
χική θέση, τη θέση ευθύνης και την προσωπικότητα του 
κρινόμενου, τις συνέπειες που προκλήθηκαν, ως και τις 
περιστάσεις κάτω από τις οποίες διαπράχθηκε. Η υπο¬ 
τροπή για το ίδιο ή διαφορετικό παράπτωμα αποτελεί επι- 
βαρυντική περίπτωση. 

7. Για την αυτή πράξη επιβάλλεται μία ποινή, ανεξάρτη¬ 
τα εάν περιέχει τα στοιχεία περισσοτέρων πειθαρχικών 
παραπτωμάτων. Για περισσότερα πειθαρχικά παραπτώ¬ 
ματα που συνεκδικάζονται επιβάλλεται μία, κατά συγχώ¬ 
νευση, ποινή. 

8. Το ύψος της ζημίας όλων των περιπτώσεων αυτού 
του Κανονισμού αναπροσαρμόζεται κάθε χρόνο σε ποσο¬ 
στό ίσο με τον Μέσο Δείκτη Τιμών Καταναλωτή (Μ.Δ.Τ.Κ.) 
του προηγούμενου έτους, στρογγυλοποιούμενο προς τα 
πάνω στα δέκα (10) Ευρώ. 

Άρθρο 28 

Πειθαρχικά Παραπτώματα και Ποινές 

Η καταγραφή των πειθαρχικών παραπτωμάτων είναι εν¬ 
δεικτική: 

Α. Η ποινή της γραπτής επίπληξης επιβάλλεται: 

1. Για απλής μορφής παραβάσεις, οι οποίες δεν προκα- 
λούν κίνδυνο ή ζημία. 

2. Γ ια αδικαιολόγητη αναβολή στην εκτέλεση των εντο¬ 
λών ή οδηγιών, που δίνουν οι αρμόδιοι Προϊστάμενοι. 


3. Γ ια ανάρμοστη συμπεριφορά σε συνάδελφο. 

4. Για πρόκληση ατυχήματος από υπαιτιότητα, από το 
οποίο προκλήθηκε ζημία έως 500 Ευρώ. 

Β. Η ποινή του προστίμου 1/4 του ημερομισθίου για κά¬ 
θε ημέρα και μέχρι τρεις (3) ημέρες κατά ημερολογιακό 
μήνα επιβάλλεται: 

1. Για υποτροπή σε παράπτωμα, για το οποίο έχει επι¬ 
βληθεί ποινή της προηγούμενης περίπτωσης και δεν έχει 
περάσει χρονικό διάστημα μεγαλύτερο των δύο (2) μηνών 
από την επιβολή της ποινής. 

2. Για υπαίτια εκτέλεση υπηρεσίας (δρομολόγιο) σε 
χρόνο λιγότερο από το καθορισμένο ωράριο. 

3. Γ ια αδικαιολόγητη απουσία 1 έως 2 ημερών. 

4. Για υπαίτια άρνηση εκτέλεσης των εντολών ή οδη¬ 
γιών, που δίνουν οι αρμόδιοι Προϊστάμενοι. 

5. Για πρόκληση ατυχήματος από υπαιτιότητα για το 
οποίο προκλήθηκε ζημία πάνω από 500 και έως 1.000 Ευ¬ 
ρώ. 

6. Γ ια μη έγκαιρη ειδοποίηση της Υπηρεσίας σε περί¬ 
πτωση κωλύματος για εργασία. 

7. Για βραδεία προσέλευση ή πρόωρη αποχώρηση. 

Γ. Η ποινή της αργίας 1 έως 5 ημερών ή του προστίμου 
1 έως 2 ημερομισθίων επιβάλλεται: 

1. Για υποτροπή σε παράπτωμα, για το οποίο έχει επι¬ 
βληθεί ποινή της περίπτωσης Β και δεν έχει περάσει χρο¬ 
νικό διάστημα μεγαλύτερο των 6 μηνών από την επιβολή 
της ποινής. 

2. Για αδικαιολόγητη απουσία 3 έως 4 ημερών. 

3. Για αποσιώπηση και μη εξέταση από μέρους των 
Προϊσταμένων των υποβαλλομένων σ’ αυτούς παραπό¬ 
νων. 

4. Για αποσιώπηση από μέρους των Προϊσταμένων πει¬ 
θαρχικού παραπτώματος των υφισταμένων. 

5. Για ανάληψη εργασίας σε άλλο λεωφορείο χωρίς 
έγκριση ή σε λεωφορείο με βλάβη. 

6. Για αλλαγή βάρδιας χωρίς έγκριση της Υπηρεσίας. 

7. Για μη χορήγηση διαλείμματος σε οδηγό υπαιτίως. 

8. Για έξοδο από την Υπηρεσία χωρίς άδεια. 

9. Για διαπληκτισμό μεταξύ συναδέλφων. 

10. Για πλημμελή εκτέλεση καθηκόντων. 

11. Για αδικαιολόγητη παράβαση των εγκυκλίων ή εντο- 
λώντων αρμοδίων Προϊσταμένων ή οργάνων. 

12. Για μη χορήγηση πράξης παράβασης ή επιβολής 
προστίμου σε επιβάτη χωρίς εισιτήριο. 

13. Για υβριστική συμπεριφορά σε Προϊστάμενο ή επι¬ 
βάτη. 

14. Για πρόκληση ατυχήματος από υπαιτιότητα από το 
οποίο προκλήθηκε ζημιά πάνω από 1.000 και έως 2.000 
Ευρώ. 

Δ. Η ποινή της αργίας των 6 έως 10 ημερών ή προστίμου 
από 3 έως 4 ημερομισθίων επιβάλλεται: 

1. Για υποτροπή σε παράπτωμα της περίπτωσης Γ εφό¬ 
σον δεν πέρασε χρονικό διάστημα μεγαλύτερο των 12 μη¬ 
νών από την επιβολή της ποινής. 

2. Γ ια αδικαιολόγητη απουσία 5 έως 6 ημερών. 

3. Γ ια οροσήμανση της κάρτας παρουσίας στην εργα¬ 
σία από άλλον εργαζόμενο. 

4. Γ ια σοβαρή αμέλεια στην εκτέλεση της υπηρεσίας 
απάτην οποία προκλήθηκε διατάραξη στο δίκτυο κίνησης 
ή κίνδυνος στην ασφάλεια των μεταφορών. 

5. Για κατάχρηση εξουσίας από τους Προϊσταμένους 
προς τους υφισταμένους. 

6. Γ ια πρόκληση ατυχήματος από υπαιτιότητα, από το 

οποίο προκλήθηκε σωματική βλάβη απλή ή ζημίας πάνω 
από 2.000 και έως 3.000 Ευρώ. 

7. Για υπαίτια καθυστέρηση κατάθεσης εισπράξεων στο 
ταμείο. 

8. Για υπαίτια καθυστέρηση παράδοσης στον φορέα 
αντικειμένων που βρέθηκαν στους χώρους εργασίας και 
περιήλθαν στην κατοχή του εργαζόμενου. 

Ε. Η ποινή της αργίας των 11 έως 30 ημερών επιβάλλε¬ 
ται: 

1. Για υποτροπή σε παράπτωμα για το οποίο έχει επι¬ 
βληθεί η ποινή της περίπτωσης Δ, εφόσον δεν πέρασε 
χρονικό διάστημα μεγαλύτερο των 12 μηνών από την επι¬ 
βολή της ποινής και ανεξάρτητα από την έκτιση αυτής. 

2. Για αδικαιολόγητη απουσία 7 έως 8 ημερών. 

3. Για πρόκληση ατυχήματος από υπαιτιότητα από το 
οποίο προκλήθηκε βαριά σωματική βλάβη ή ζημία πάνω 
από 3.000 και έως 6.000 Ευρώ. 

4. Γ ια σοβαρή παράλειψη καθήκοντος χάριν προσωπι¬ 
κού συμφέροντος ή χάριν συμφέροντος τρίτου. 

5. Γ ια μη εμπρόθεσμη ή ψευδή αναγγελία τροχαίου ατυ¬ 
χήματος ή για παράλειψη υποβολής δήλωσης ατυχήμα¬ 
τος, εντός 48 ωρών από τηντέλεση του ατυχήματος. 

6. Για αδικαιολόγητη άρνηση ανάληψης καθηκόντων σε 
άλλη θέση εργασίας που μετατέθηκε ο μισθωτός, την 
οποία παρατείνει περισσότερο των 5 εργασίμων ημερών 
και εφόσον η μετάθεση είναι σύμφωνη με τις σχετικές δια¬ 
τάξεις περί μεταθέσεων του παρόντος Κανονισμού. 

7. Γ ια μέθη κατά τη διάρκεια της Υπηρεσίας. 

ΣΤ. Η ποινή της προσωρινής παύσης πάνω από 31 ημέ¬ 
ρες μέχρι 4 μήνες επιβάλλεται: 

1. Για υποτροπή σε παράπτωμα για το οποίο έχει επι¬ 
βληθεί η ποινή της περίπτωσης Ε, εφόσον δεν πέρασε 
χρονικό διάστημα μεγαλύτερο διάστημα μεγαλύτερο των 
12 μηνών από την επιβολή της ποινής, ανεξάρτητα από 
την έκτιση αυτής. 

2. Για αδικαιολόγητη απουσία 9 έως 10 ημερών. 

3. Για άμεση ή έμμεση, με τρίτο πρόσωπο, συμμετοχή 
σε δημοπρασία ή προμήθεια του Ο.Α.Σ.Θ. 

4. Γ ια αποδεδειγμένα δόλια εγκατάλειψη οχήματος ή 
θέσης εργασίας από την οποία επήλθε ζημία στο Φορέα ή 
διατάραξη της ομαλής διεξαγωγής της συγκοινωνίας. 

5. Για πρόκληση ατυχήματος από υπαιτιότητα από το 
οποίο επήλθε βαριά σωματική βλάβη ή υλικές ζημίες πά¬ 
νω από 6.000 Ευρώ ή για πρόκληση ατυχήματος από συ- 
νυπαιτιότητα, από το οποίο επήλθε θάνατος. 

6. Γ ια δόλια παραποίηση ή αλλοίωση ιατρικών βεβαιώ¬ 
σεων. 

Ζ. Η ποινή της οριστικής απόλυσης επιβάλλεται: 

1. Για υποτροπή σε παράπτωμα για το οποίο έχει επι¬ 
βληθεί ποινή της περίπτωσης ΣΤ, εφόσον δεν πέρασε 
χρονικό διάστημα μεγαλύτερο των 24 μηνών από την επι¬ 
βολή της ποινής ανεξάρτητα από την έκτισή της. 

2. Γ ια αδικαιολόγητη απουσία πέραν των δέκα (10) συ¬ 
νεχών εργασίμων ημερών ή είκοσι πέντε (25) μη επαλλή¬ 
λων εντός του αυτού έτους. 

3. Γ ια χρήση και διακίνηση ναρκωτικών ουσιών, μετά 
από τελεσίδικη καταδικαστική απόφαση. 

4. Γ ια υπεξαίρεση εισπράξεων, αποσκευών, αντικειμέ¬ 
νων που ανήκουν σε τρίτους ή στην εταιρεία, καυσίμων, 
ανταλλακτικών, εργαλείων κ.λ.π., εφόσον εκδοθεί τελεσί¬ 
δικη καταδικαστική απόφαση φυλακίσεως. 

5. Για είσπραξη του προβλεπόμενου προστίμου από πα¬ 
ραβάτη επιβάτη, χωρίς την έκδοση της προβλεπόμενης 


βεβαίωσης, με συνέπεια την οικειοποίηση του εισπραττό- 
μενου προστίμου. 

6. Γ ια αυθαίρετη αφαίρεση λεωφορείου ή άλλου οχή¬ 
ματος και οδήγηση αυτού εκτός του χώρου στάθμευσης 
ή χρησιμοποίηση αυτού για σκοπό ξένο προς τον προορι¬ 
σμό του. 

7. Γιατις απολύσεις που γίνονται κατ’ εφαρμογή του πα¬ 
ρόντος κεφ. Ζ' δεν καταβάλλεται αποζημίωση, λόγω της 
σχέσεως εργασίας. 

Άρθρο 29 

Πειθαρχική Δικαιοδοσία 

1. Πειθαρχική δικαιοδοσία ασκούν: 

α. Οι Διευθυντές των Υπηρεσιών ή οι Προϊστάμενοι των 
αυτόνομων Τμημάτων ή Γ ραφείων, επιβάλλουν τελεσίδι- 
κατις ποινές των περιπτώσεων Α στο προσωπικό των Υπη¬ 
ρεσιών τους. 

β. Ο Γενικός Διευθυντής του Ο.Α.Σ.Θ., ως πειθαρχικό 
όργανο, επιβάλλει τις ποινές των περιπτώσεων Α, Β τελε¬ 
σίδικα και σε πρώτο βαθμό των περιπτώσεων Γ, Δ και Ε. 

γ. Το Πειθαρχικό Συμβούλιο επιβάλλει τελεσίδικα τις 
ποινές των περιπτώσεων Γ, Δ, Ε, ΣΤ και Ζ. 

2. Το Πειθαρχικό Συμβούλιο του Ο.Α.Σ.Θ. είναι πεντα¬ 
μελές, αποτελούμενο από: 

α. Έναν από τους υπηρετούντες στην Θεσσαλονίκη 
Προέδρους Πρωτοδικών ή τον νόμιμο αναπληρωτή του, 
ως Προέδρου. 

β. Τον Διευθυντή της Επιθεωρήσεως Εργασίας Ανατο¬ 
λικού Τομέα Θεσσαλονίκης ή τον νόμιμο αναπληρωτή 
του. 

γ. Τον Πρόεδρο του Διοικητικού Συμβουλίου του 
Ο.Α.Σ.Θ. ή τον νόμιμο αναπληρωτή του. 

δ. Τον Διευθυντή της Διεύθυνσης Τροχαίας Κινήσεως 
Θεσσαλονίκης ή τον νόμιμο αναπληρωτή του. 

ε. Τον Εκπρόσωπο των εργαζομένων στο Δ.Σ. του Ορ¬ 
γανισμού ή τον αναπληρωτή του. 

Ο Γενικός Διευθυντής του Ο.Α.Σ.Θ. μετέχει ως εισηγη¬ 
τής, χωρίς δικαίωμα ψήφου. 

3. Το Πειθαρχικό Συμβούλιο εκδικάζει τελεσίδικα μετά 
από έφεση τις πειθαρχικές ποινές που επιβλήθηκαν από 
τον Γ ενικό Διευθυντή των περιπτώσεων Γ, Δ και Ε. Επίσης 
το Πειθαρχικό Συμβούλιο εκδικάζει πρωτόδικα και τελε¬ 
σίδικα όλα τα πειθαρχικά παραπτώματα που επισύρουν 
ποινές των περιπτώσεων ΣΤ και Ζ του εικοστού όγδοου 
(28) άρθρου του παρόντος Κανονισμού. Κατά την εκδίκα¬ 
ση των πειθαρχικών παραπτωμάτων, το Πειθαρχικό Συμ¬ 
βούλιο επιβάλλει όλες τις προβλεπόμενες πειθαρχικές 
ποινές του ίδιου άρθρου με ανάλογη μετατροπή του κα¬ 
τηγορητηρίου, όταν απαιτείται από την εξέταση των 
πραγματικών περιστατικών. 

4. Το Πειθαρχικό Συμβούλιο συγκαλείται από τον Πρόε¬ 
δρο αυτού και λειτουργεί με ευθύνη της αρμόδιας για θέ¬ 
ματα προσωπικού Υπηρεσίας, η οποία εξασφαλίζει και 
την γραμματειακή του υποστήριξη. Το Πειθαρχικό Συμ¬ 
βούλιο συνεδριάζει έγκυρα όταν είναι παρόντα τουλάχι¬ 
στον τρία (3) από τα μέλη του, μεταξύ των οποίων υπο¬ 
χρεωτικά ο Πρόεδροςτου Π.Σ. ή ο νόμιμος αναπληρωτής 
του. 

5. Η αρμοδιότητα εκείνων που ασκούν πειθαρχική δι¬ 
καιοδοσία, κατά τα παραπάνω, είναι αμεταβίβαστη. 

6. Ο Γενικός Διευθυντής έχει δικαίωμα με αιτιολογημέ¬ 
νη απόφασή του, να απομακρύνειαπότη θέση του, βάζο¬ 
ντας σε διαθεσιμότητα κάθε μισθωτό, που έγινε αντικεί- 

μενο πειθαρχικής δίωξης, εφόσον η παραμονή του κρίνε- 
ται είτε ασύμφορη για την υπηρεσία εξαιτίας του είδους 
του παραπτώματος, είτε αποτελεί εμπόδιο στη διεξαγω¬ 
γή της πειθαρχικής ανάκρισης. Η θέση σε διαθεσιμότητα 
δεν μπορεί να υπερβεί το τρίμηνο, μετά την πάροδο του 
οποίου, αν η πειθαρχική διαδικασία δεν έχει περατωθεί, ο 
μισθωτός επιστρέφει αυτοδίκαια στον Οργανισμό, στην 
ίδια ή ανάλογη των προσόντων του θέση. 

Άρθρο 30 
Ένδικα Μέσα 

1. Επιτρέπεται η άσκηση έφεσης ενώπιοντου Πειθαρχι¬ 
κού Συμβουλίου για τις ποινές των περιπτώσεων Γ, Δ και 
Ε, όταν επιβάλλονται από τον Γ ενικό Διευθυντή. 

2. Η έφεση ασκείται εντός αποκλειστικής προθεσμίας 
πέντε (5) εργασίμων ημερών από την κοινοποίηση της 
απόφασης με την οποία επιβάλλεται η ποινή. Η εμπρόθε¬ 
σμη άσκηση της έφεσης αναστέλλειτην εκτέλεση της ποι¬ 
νής. 

3. Η έφεση εκδικάζεται εντός δέκα πέντε (15) μηνών και 
η απόφαση του Πειθαρχικού Συμβουλίου είναι τελεσίδι¬ 
κη. 

4. Η εκτέλεση της ποινής δεν μπορεί να αρχίζει πριν από 
την παρέλευση του χρονικού διαστήματος που προβλέ- 
πεται για την άσκηση έφεσης. 

Άρθρο 31 
Παραγραφή 

1. Τα πειθαρχικά παραπτώματα παραγράφονται: 

α. Εάν πέρασε ένα έτος από την ημέρα που διαπράχθη- 
καν ή τριάντα (30) ημερολογιακές ημέρες από την ημέρα 
που έγιναν γνωστά στον Ο.Α.Σ.Θ. και δεν κινήθηκε η πει¬ 
θαρχική διαδικασία. Ειδικά στις περιπτώσεις των πειθαρ¬ 
χικών παραβάσεων των κατηγοριών ΣΤ και Ζ του άρθρου 
28 του παρόντος Κανονισμού, τα πειθαρχικά παραπτώ¬ 
ματα παραγράφονται μετά την παρέλευση έξι (6) μηνών 
απ’ την ημερομηνία που έγιναν γνωστά στον Ο.Α.Σ.Θ. και 
δεν κινήθηκε η πειθαρχική διαδικασία. 

β. Εάν πέρασαν δέκα πέντε (15) μήνες από την κλήση σε 
απολογία του υπαίτιου και δεν εκδόθηκε σχετική απόφα¬ 
ση των πειθαρχικών οργάνων. 

Η διάταξη αυτή δεν ισχύει στην περίπτωση, που η πει¬ 
θαρχική δίωξη διακόπτεται λόγω παρεμβολής ποινικής δί¬ 
κης. Ο υπολογιζόμενος για την παραγραφή χρόνος δια¬ 
κόπτεται, όσο χρόνο διαρκεί η αναστολή της πειθαρχικής 
δίωξης. 

γ. Εάν, μετά την άσκηση του ένδικου μέσου της έφεσης, 
δεν εκδόθηκε απόφαση εντός δέκα πέντε (15) μηνών από 
την άσκησή του. 

δ. Εάν πέρασαν δέκα πέντε (15) μήνες από την επιβολή 
της ποινής και αυτή δενεκτελέστηκε, εκτός εάν η μη εκτέ¬ 
λεση της ποινής οφείλεται σε λόγο ανωτέρας βίας, που 
συντρέχει στο πρόσωπο του μισθωτού. 

2. Πειθαρχικό παράπτωμα που αποτελεί συγχρόνως και 
ποινικό, δεν παραγράφεται πριν από παρέλευση του χρό¬ 
νου που ορίζεται για την παραγραφή του τελευταίου. 
Στην περίπτωση αυτή, οι πράξεις της ποινικής διαδικα¬ 
σίας αποτελούν λόγο διακοπής της παραγραφής του πει¬ 
θαρχικού παραπτώματος. 

3. Η παραγραφή διακόπτεται εάν στο πρόσωπο του μι¬ 
σθωτού συντρέχουν λόγοι ανωτέρας βίας, που εμποδί¬ 
ζουν την παρουσία του ενώπιον του Πειθαρχικού Συμ¬ 
βουλίου. 


4. Πειθαρχικό παράπτωμα που οφείλεται σε ατύχημα 
δεν παραγράφεται πριν την έκδοση τελεσίδικης απόφα¬ 
σης του αρμοδίου δικαστηρίου ή την απόδοση και τον κα¬ 
ταλογισμό της ζημίας από το Γ ραφείο Ασφαλιστικού Κε¬ 
φαλαίου. 

Άρθρο 32 

Πειθαρχική Διαδικασία 

1. Προκαταρκτική Εξέταση: 

α. Η προκαταρκτική εξέταση συνιστάται στην άτυπη 
συλλογή πληροφοριών και στοιχείων για το θεωρούμενο 
πειθαρχικό παράπτωμα. 

β. Προκαταρκτική εξέταση οφείλει να ενεργήσει κάθε 
ιεραρχικά Προϊστάμενος για το προσωπικό της δικαιοδο¬ 
σίας του για πιθανή πειθαρχική παράβαση. 

γ. Εάν από τα στοιχεία, που θα συγκεντρωθούν, κρίνει, 
εκείνος που ενεργεί την προκαταρκτική εξέταση, ότι 
υπάρχει λόγος πειθαρχικής δίωξης, υποβάλλει αιτιολο¬ 
γημένη έκθεση μαζί με όλα τα συγκεντρωθέντα στοιχεία 
στον Προϊστάμενο της Υπηρεσίας. Εάν ο Προϊστάμενος 
της Υπηρεσίας κρίνει ότι το παράπτωμα εμπίπτει στην κα¬ 
τηγορία Α, καλεί τον εργαζόμενο σε απολογία και επιβάλ¬ 
λει την αρμόζουσα ποινή. Εάν το πειθαρχικό παράπτωμα 
δεν είναι της δικής του δικαιοδοσίας, παραπέμπει την 
υπόθεση, με αιτιολογημένη έκθεση, στον Γενικό Διευθυ¬ 
ντή. Εάνο Προϊστάμενος της Υπηρεσίας κρίνει ότι δεν συ¬ 
ντρέχει περίπτωση πειθαρχικής δίωξης, τερματίζει την 
προκαταρκτική εξέταση και τα στοιχεία, που έχει συλλέ- 
ξει, τα αποστέλλει με εισήγηση στον Γ ενικό Διευθυντή, ο 
οποίος εγκρίνει ή απορρίπτει την εισήγηση και διατάσσει 
την συνέχιση ή όχι της πειθαρχικής διαδικασίας. Επί των 
πειθαρχικών παραπτωμάτων που παραπέμπονται στον 
Γ ενικό Διευθυντή, εκδικάζονται απ’ αυτόν όσες εμπίπτουν 
στις κατηγορίες Α, Β, Γ, Δ και Ε, ενώ παραπέμπει στο Πει¬ 
θαρχικό Συμβούλιο παραπτώματα που κρίνει ότι εμπί¬ 
πτουν στις κατηγορίες ΣΤ και Ζ. 

2. Διοικητική Εξέταση: 

α. Στην περίπτωση σοβαρής πειθαρχικής παράβασης, 
είναι απαραίτητη η διενέργεια διοικητικής εξέτασης. Διοι¬ 
κητική εξέταση ενεργεί μόνο η αρμόδια για θέματα προ¬ 
σωπικού Υπηρεσία ή ειδικά προς τούτο συγκροτηθείσα 
Επιτροπή, ύστερα από απόφαση του Γενικού Διευθυντή. 

β. Απαραίτητη προϋπόθεση είναι εκείνος, που αναλαμ¬ 
βάνει την ανάκριση, να είναι ιεραρχικά ανώτερος ή του¬ 
λάχιστον του αυτού ιεραρχικού επιπέδου, με εκείνον που 
διώκεται. 

γ. Η διοικητική εξέταση είναι μυστική, μπορεί δε να επε¬ 
κταθεί και επί άλλων παραπτωμάτων του αυτού εργαζο¬ 
μένου, εφόσον προκύψουν σχετικά στοιχεία κατά την πο¬ 
ρεία της. 

δ. Εκείνος που διεξάγει την διοικητική εξέταση μπορεί 
να ενεργήσει τις εξής πράξεις: 

- Αυτοψία. 

- Εξέταση μαρτύρων. 

- Πραγματογνωμοσύνη. 

- Εξέταση του εγκαλούμενου και 

- Συλλογή αποδεικτικών στοιχείων. 

Για όλες τις παραπάνω πράξεις συντάσσεται έκθεση, 
που υπογράφεται από τον ενεργούντα την διοικητική εξέ¬ 
ταση. 

ε. Μετά τον τερματισμό της διοικητικής εξέτασης, το 
πόρισμα διαβιβάζεται από την αρμόδια για θέματα προ¬ 
σωπικού Υπηρεσία στον Γ ενικό Διευθυντή. 

3. Απολογία. 

α. Μετάτοντερματικό της διοικητικής εξέτασης και πριν 
την επιβολή πειθαρχικής ποινής, ο εγκαλούμενος καλεί¬ 
ται σε απολογία ενώπιον του αρμοδίου Πειθαρχικού Ορ¬ 
γάνου, ενώ δίδεται προθεσμία για την απολογία 5 εργασί¬ 
μων ημερών τουλάχιστον. 

β. Η κλήση για απολογία επιδίδεται με απόδειξη στοντό- 
πο εργασίας ή στην κατοικία του εργαζόμενου με δικα¬ 
στικό επιμελητή (επίδοση ή θυροκόληση). 

γ. Η προθεσμία για απολογία μπορεί να παραταθεί μέ¬ 
χρι τριπλάσιου χρόνου εκείνου που αρχικά καθορίστηκε, 
ύστερα από αίτηση του εγκαλούμενου, που υποβάλλεται 
εγγράφως και είναι σαφώς αιτιολογημένη. 

δ. Ο εγκαλούμενος σε απολογία έχει δικαίωμα να ζητή¬ 
σει στην απολογία του εύλογη προθεσμία για την υποβο¬ 
λή εγγράφων στοιχείων. Η παροχή της προθεσμίας αυτής 
υπόκειται στην κρίση του αρμόδιου πειθαρχικού οργά¬ 
νου. 

ε. Η απολογία πρέπει να γίνεται εγγράφως. Η μη εμπρό¬ 
θεσμη υποβολή της απολογίας, της οποίας η κλήση επι- 
δόθηκε αποδεδειγμένα, δεν εμποδίζει την εκδίκαση της 
υποθέσεως και την έκδοση απόφασης. 

στ. Μετά την υποβολή της απολογίας ή την παρέλευση 
της προθεσμίας υποβολής, η πειθαρχική δίωξη τελειώνει 
με την σχετική απόφαση. 

ζ. Ο εγκαλούμενος δικαιούται να λαμβάνει γνώση του 
φακέλου της πειθαρχικής διαδικασίας. 

η. Ενώπιον του Πειθαρχικού Συμβουλίου ο εγκαλούμε- 
νος δικαιούται να παρίσταται με πληρεξούσιο δικηγόρο 
του. 

Άρθρο 33 

Απόφαση 

1. Η πειθαρχική δίωξη τελειώνει με την έκδοση απόφα¬ 
σης στην οποία αναφέρεται η απαλλαγή ή η επιβολή πει¬ 
θαρχικής ποινής. 

2. Οι πειθαρχικές αποφάσεις εκδίδονται εγγράφως και 
αναγράφονται σε αυτές: 

α. Ο τόπος και ο χρόνος έκδοσης. 

β. Το Πειθαρχικό Όργανο, που εκδίκασετην υπόθεση. 

γ. Το αποδιδόμενο πειθαρχικό αδίκημα, ο χρόνος και ο 
τόπος της διάπραξήςτου. 

δ. Η ύπαρξη ή όχι απολογίας και προφορικής υποστήρι¬ 
ξης· 

ε. Η αθώωση του εργαζόμενου ή η επιβαλλόμενη ποινή. 

3. Η απόφαση, όταν επιβάλλεται ποινή, πρέπει να είναι 
αιτιολογημένη. 

4. Η κοινοποίηση των πειθαρχικών αποφάσεων γίνεται 
με ευθύνη της αρμόδιας για θέματα προσωπικού Υπηρε¬ 
σίας. 

5. Η πειθαρχική απόφαση, εφόσον είναι εφέσιμη, επιδί¬ 
δεται στον εργαζόμενο με απόδειξη. 

Άρθρο 34 
Έφεση 

1. Κατά των αποφάσεωντου Γ ενικού Διευθυντή, διάτων 
οποίων επιβλήθηκε ποινή αργίας (περιπτώσεις Γ, Δ και Ε), 
είναι επιτρεπτή η άσκηση έφεσης ενώπιον του Πειθαρχι¬ 
κού Συμβουλίου. 

2. Η έφεση ασκείται εντός προθεσμίας πέντε (5) εργα¬ 
σίμων ημερών, από την ημερομηνία (μη συμπεριλαμβα- 
νομένη) επίδοσης της απόφασης προς τον τιμωρηθέντα, 
με έγγραφο που κατατίθεται με απόδειξη (αριθμός πρω¬ 


τοκόλλου, εξώδικο, κ.λ.π.) στον Προϊστάμενο της αρμό¬ 
διας για θέματα προσωπικού υπηρεσίας ή στο γενικό 
πρωτόκολλο του Οργανισμού. 

3. Η έφεση έχει ανασταλτικό χαρακτήρα ως προς την 
εκτέλεση της ποινής. 

Άρθρο 35 

Άύση της Εργασιακής Σχέσης 

Η εργασιακή σχέση του Προσωπικού με τον Ο.Α.Σ.Θ. 
λύεται στις εξής περιπτώσεις: 

α. Με την παραίτηση 

β. Με την απόλυση. 

γ. Με τον θάνατο. 

δ. Άόγω συμπληρώσεως δεκαπενταετούς υπηρεσίας. 

Άρθρο 36 
Παραίτηση 

1. Το προσωπικό μπορεί να καταγγείλει τη σχέση εργα¬ 
σίας με δήλωση παραίτησής του, η οποία υποβάλλεται ιε¬ 
ραρχικά ένα μήνα τουλάχιστον πριν την οριζόμενη, στην 
παραίτηση, ημερομηνία αποχώρησης. Η προθεσμία αυτή 
δεν τηρείται μόνο στην περίπτωση κατά την οποία υφί- 
σταται εξαιρετικός λόγος. 

2. Όταν από την αποχώρηση του παραιτούμενου Προ¬ 
σωπικού κινδυνεύει η κανονική διεξαγωγή της λειτουρ¬ 
γίας της Υπηρεσίας, στην οποία εργάζεται ο παραιτούμε¬ 
νος, ο Γ ενικός Διευθυντής, μετά από εισήγηση του αρμό¬ 
διου Διευθυντού, δικαιούται να καθορίσει τον χρόνο 
αποχώρησης, κατά τρόπο ώστε να μη διαταραχθεί η κα¬ 
νονική λειτουργία του Ο.Α.Σ.Θ. Σε καμία όμως περίπτωση 
δεν μπορεί να παρατείνει τον χρόνο αποχώρησης του πα¬ 
ραιτούμενου περισσότερο από ένα μήνα μετά την οριζό¬ 
μενη, στην παραίτηση, ημερομηνία αποχώρησης. 

3. Ο εργαζόμενος υποχρεούται να συμφωνήσει με την 
τυχόν παράταση του χρόνου αποχώρησης μέχρι του 
προηγούμενου ορίου. Το έγγραφο του Γενικού Διευθυ- 
ντού με το οποίο ζητείται η αναβολή της αποχώρησης του 
εργαζομένου μέχρι χρονικού διαστήματος ενός μήνα, 
πρέπει να κοινοποιηθεί στον παραιτούμενο εργαζόμενο 
εντός 5 εργασίμων ημερών από την υποβολή της παραί¬ 
τησης. Στην αντίθετη περίπτωση υποτίθεται ότι ο 
Ο.Α.Σ.Θ. αποδέχθηκε τον χρόνο αποχώρησης που ανα¬ 
γράφεται στη δήλωση παραίτησης. Στις περιπτώσεις πα¬ 
ραίτησης δεν οφείλεται αποζημίωση. 

4. Προσωπικό που δεν θα συμμορφωθεί με τις προη¬ 
γούμενες διατάξεις, ευθύνεται για κάθε ζημία του 
Ο.Α.Σ.Θ., που οφείλεται στην πρόωρη ή αντικανονική από 
αυτόν εγκατάλειψη της θέσης εργασίας του. 

5. Ως παραίτηση (σιωπηρά καταγγελία σύμβασης) του 
Προσωπικού θεωρείται και κάθε αδικαιολόγητη αποχή 
από την εργασία του πέραν των δέκα (10) συνεχών προ¬ 
γραμματισμένων εργασίμων ημερών (δεν λαμβάνονται 
υπόψη οι προγραμματισμένες ημέρες ανάπαυσης) ή πέ¬ 
ραν των είκοσι πέντε (25) μη επαλλήλων εργασίμων ημε¬ 
ρών εντός του αυτού έτους. 

Άρθρο 37 

Απόλυση 

1. Οι εργαζόμενοι, που υπάγονται στην ρύθμιση του Κα¬ 
νονισμού αυτού απολύονται: 

α. Όταν συμπληρώσουν τις προϋποθέσεις λήψης σύ¬ 
νταξης, λόγω ορίου ηλικίας ή μόνιμης ολικής αναπηρίας, 
από τον ασφαλιστικό φορέα κύριας ασφάλισης. 

β. Όταν καταδικαστεί τελεσίδικα σε οποιαδήποτε ποινή 
για αδικήματα κλοπής, υπεξαίρεσης, απάτης, εκβίασης, 
πλαστογραφίας, παραχάραξης, απιστίας, δωροδοκίας ή 
δωροληψίας και παράβασης του νόμου περί ναρκωτικών, 
μαστροπίας και λαθρεμπορίας. 

γ. Λόγω λήξης της σύμβασης εργασίας δοκίμου προ¬ 
σωπικού. 

2. Σε περιπτώσεις αποχώρησης προσωπικού του 
Ο.Α.Σ.Θ. λόγω ορίου ηλικίας, με λήψη σύνταξης γήρατος, 
η αποχώρηση επέρχεται αυτοδίκαια κατά τη συμπλήρω¬ 
ση του ορίου, τηρούμενων στην προκειμένη περίπτωση 
των διατάξεων της κείμενης νομοθεσίας. 

3. Αποζημίωση λόγω συνταξιοδότησης δεν καταβάλλε¬ 
ται, εν άλω ή εν μέρει, προ της αποχώρησης. 

4. Το δόκιμο προσωπικό απολύεται: 

α. Λόγω ακαταλληλότητας, για τα καθήκοντα της θέσης 
για την οποία προσλήφθηκε, κατά την κρίση του Ο.Α.Σ.Θ. 
Σε αυτήν την περίπτωση η ακαταλληλότητα διαπιστώνε¬ 
ται με βάση την αξιολόγηση της απόδοσης του δόκιμου 
εργαζόμενου ή γνωμάτευση του γιατρού εργασίας, μετά 
την ολοκλήρωση των προβλεπομένων στο άρθρο 8 παρ. 
8 ιατρικών εξετάσεων. 

β. Λόγω πειθαρχικού παραπτώματος, κατά την διάρκεια 
της δοκιμαστικής περιόδου, που συνεπάγεται την ποινή 
της απόλυσης. 

Άρθρο 38 

Συμπλήρωση δεκαπενταετούς υπηρεσίας 

1. Το Τακτικό Προσωπικό του Ο.Α.Σ.Θ. δικαιούται, μετά 
την συμπλήρωση δεκαπενταετούς τουλάχιστον συνε¬ 
χούς πραγματικής υπηρεσίας, να δηλώσει ότι αποχωρεί 
της εργασίας του. Στον αποχωρούντα για τον ως άνω λό¬ 
γο, καταβάλλεται το ήμισυ της υπάτου Ν. 2112/1920, ως 
εκάστοτε ισχύει, οριζομένης αποζημίωσης, για την περί¬ 
πτωση της απροειδοποίητης καταγγελίας της συμβάσε- 
ως εργασίας, υπολογιζομένης της αποζημίωσης με βάση 
τα έτη συνεχούς πραγματικής υπηρεσίας. 

2. Ως πραγματική υπηρεσία νοείται: 

α. Ο χρόνος της παρασχεθείσας εργασίας στον 
Ο.Α.Σ.Θ., στην τέως Υπη ρεσία Τροχιοδρόμων Θεσσαλονί¬ 
κης, το Νομικό Πρόσωπο του τέως Κοινού Ταμείου Ει¬ 
σπράξεων Αστικών Λεωφορείων Θεσσαλονίκης, τα Αστικά 
Λεωφορεία Θεσσαλονίκης, ως και το ΚΤΕΛ Νομού Θεσσα¬ 
λονίκης, για τους μεταφερθέντες κατά το Ν. 866/1979. 
β. Ο χρόνος κανονικών ετήσιων αδειών αναπαύσεως. 
γ. Ο χρόνος των κατά νόμο βραχείας διάρκειας ασθε¬ 
νειών. 

δ. Ο χρόνος στρατιωτικής υπηρεσίας ως εφέδρου. 

3. Αντίθετα δεν θεωρείται χρόνος πραγματικής υπηρε¬ 
σίας: 

α. Ο χρόνος στασιμότητας, 
β. Ο χρόνος αδειών άνευ αποδοχών, 
γ. Ο χρόνος πέραν των ορίων της ασθένειας βραχείας 
διάρκειας. 

δ. Ο χρόνος αναρρωτικών αδειών, 
ε. Ο χρόνος πειθαρχικών ποινών αργίας ή προσωρινής 
παύσεως και 

στ. Ο χρόνος αδικαιολόγητης απουσίας. 

Άρθρο 39 

Γ ενικές διατάξεις περί οργάνωσης 
του χρόνου εργασίας. 

1. Ο εργαζόμενος, ο οποίος χρησιμοποιείται σε καθή¬ 
κοντα διαφορετικά από τα καθήκοντα της θέσης στην 


οποία έχει ενταχθεί, ακολουθεί ως προς το ωράριο εργα¬ 
σίας και τις αναπαύσειςτου, τις διατάξεις που εφαρμόζο¬ 
νται στο προσωπικό της Υπηρεσίας στην οποία απασχο¬ 
λείται. Εφόσον αυτός αναλάβει εκ νέου τα καθήκοντα της 
οργανικής του θέσης, η απασχόλησή του παρέχεται πλέ¬ 
ον με βάση τις διατάξεις περί χρόνου εργασίας και ανά¬ 
παυσης της θέσης αυτής. 

Στις περιπτώσεις των μετακινήσεων αυτών και αλλαγής 
του ωραρίου εργασίας και αναπαύσεων δεν θεμελιώνεται 
δικαίωμα για τον εργαζόμενο, ούτε η επαναφορά στην 
προηγούμενη κατάσταση μπορεί να θεωρηθεί ότι αποτε¬ 
λεί βλαπτική μεταβολή. 

2. Η προσέλευση κατά την έναρξη και η αποχώρηση κα¬ 
τά την λήξη της υπηρεσίας των εργαζομένων πρέπει να πι¬ 
στοποιούνται. 

3. Κατά τον χρόνο παραμονής του εργαζόμενου σεπρο- 
καθορισμένη θέση, εντός ή εκτός υπηρεσιακού χώρου, 
προκειμένου να αναλάβει υπηρεσία (εφεδρεία), αυτός 
μπορεί να παρέχει προσωρινά και άλλες υπηρεσίες, σχε¬ 
τικές με την ειδικότητά του. 

4. Για όλες τις κατηγορίες εργαζομένων ως χρόνος ημε¬ 
ρήσιας εργασίας θεωρείται: 

α. Ο χρόνος εργασίας για την εκτέλεση της οποίας 
υπάρχει εντολή του εργοδότη. 

β. Ο χρόνος παράστασης (ημέρα) του Εκπροσώπου των 
εργαζομένων στις συνεδριάσεις του Διοικητικού Συμβου¬ 
λίου του Ο.Α.Σ.Θ. ή στις συνεδριάσεις του Συμβουλίου 
Αστικών Συγκοινωνιών Θεσσαλονίκης (Σ.Α.Σ.Θ.), στα 
πλαίσια του συνολικού αριθμού των χορηγουμένων, κατ’ 
έτος, ημερών συνδικαλιστικών αδειών μετ’ αποδοχών, με¬ 
τά από απόφαση του Δ.Σ. του Ο.Α.Σ.Θ. 

γ. Ο χρόνος παράστασης του μισθωτού σε ποινικά δι¬ 
καστήρια ως κατηγορουμένου ή μάρτυρα, εφόσον η δίκη 
αφορά τον Ο.Α.Σ.Θ. και δεν πρόκειται για εκδίκαση μήνυ¬ 
σης του Ο.Α.Σ.Θ. κατά του ιδίου. 

δ. Ο χρόνος εφεδρείας, εφόσον κατά τη διάρκεια αυτής 
ο εργαζόμενος βρίσκεται, κατ’ εντολή του εργοδότη, σε 
υπηρεσιακό χώρο. 

ε. Ο χρόνος της εκπαίδευσης, εφόσον πραγματοποιεί¬ 
ται μετά την πρόσληψη και δεν προβλέπεται η καταβολή 
αμοιβής ή αποζημίωσης από οποιαδήποτε πηγή. 

Άρθρο 40 

Υγιεινή και Ασφάλεια Εργαζομένων και Χώρων Εργασίας 

1. Ο Ο.Α.Σ.Θ. θέτει κανόνες υγιεινής και ασφαλείας με 
ειδικούς κανονισμούς ασφαλείας, με εγκυκλίους, ανακοι¬ 
νώσεις και οδηγίες, σύμφωνα με τις ισχύουσες διατάξεις. 

2. Οι κανόνες αυτοί γνωστοποιούνται στο προσωπικό 
σύμφωνα με τις διατάξεις του παρόντος Κανονισμού, σε 
καμία δε περίπτωση δεν δικαιολογείται άγνοια αυτών και 
η μη τήρησή τους αποτελεί, ανάλογα με τη σοβαρότητα 
της περίπτωσης, βαρύ ή ιδιαίτερα βαρύ πειθαρχικό πα¬ 
ράπτωμα. 

3. Το προσωπικό του Ο.Α.Σ.Θ., ως προς τις γενικές οδη¬ 
γίες υγιεινής και ασφάλειας, υποχρεούται: 

α. Να συμμορφώνεται προς κάθε γραπτή ή προφορική 
Οδηγία κάθε Προϊσταμένου, σχετικά με τον τρόπο εργα¬ 
σίας και τους όρους υγιεινής και ασφάλειας. 

β. Να φροντίζει για την καθαριότητα των γραφείων και 
γενικά των εγκαταστάσεων του Ο.Α.Σ.Θ. και ειδικότερα 
των κοινόχρηστων χώρων (ιματιοφυλακίων, αποχωρητη¬ 
ρίων, νιπτήρων, ντους, κ.λ.π). 

γ. Να ρίχνει τα άχρηστα αντικείμενα μέσα στα ειδικά κι¬ 
βώτια απορριμμάτων. 

δ. Να μην καπνίζει παρά μόνο στους χώρους και κατά το 
χρόνο που επιτρέπεται το κάπνισμα, όπως ορίζεται με Κα¬ 
νονισμούς, Οδηγίες και Εντολές. 

ε. Να φροντίζει την ατομική του καθαριότητα, χρησιμο¬ 
ποιώντας μόνο τις ειδικές εγκαταστάσεις που διαθέτει ο 
Ο.Α.Σ.Θ. 

στ. Ναχρησιμοποιείτουςχώρουςτωναποδυτηρίωντου 
Ο.Α.Σ.Θ. για την αλλαγή των ρούχων του με την προβλε- 
πόμενη στολή ή φόρμα εργασίας και αντιστρόφως. 

ζ. Να διατηρεί καθαρή και σε καλή κατάσταση την στο¬ 
λή εργασίας, καθώς επίσης και την οποιαδήποτε εξάρτη¬ 
ση και εξοπλισμό φέρει ή χρησιμοποιεί με εντολή του 
Ο.Α.Σ.Θ. 

η. Να εκτελεί πάντοτε την εργασία του με γνώμονα την 
ασφάλεια, χρησιμοποιώντας άλατα ατομικά μέσα προστα¬ 
σίας, χωρίς να εξοικειώνεται με τον επαγγελματικό κίνδυ¬ 
νο, αλλά τηρώντας στο ακέραιο τους κανόνες ασφαλείας. 

θ. Να αναφέρει αμέσως στον άμεσο Προϊστάμενό του 
κάθε ανωμαλία ή βλάβη που παρουσιάζεται στις εγκατα¬ 
στάσεις ή τον εξοπλισμό του Ο.Α.Σ.Θ. 

ι. Να μην κάνει επικίνδυνα αστεία με συναδέλφους του, 
ιδίως χρησιμοποιώντας εργαλεία ή άλλα αντικείμενα. 

ια. Να παρακολουθεί όλα τα σχετικά σεμινάρια σε θέ¬ 
ματα υγιεινής και ασφάλειας που κρίνει σκόπιμα ο 
Ο.Α.Σ.Θ. και να συνεργάζεται, όποτε απαιτείται, με τον 
γιατρό εργασίας και τον τεχνικό ασφαλείας. 

4. Οι αρχιτεχνίτες και οι λοιποί Προϊστάμενοι των δια¬ 
φόρων τμημάτων οφείλουν να επιθεωρούν, πριν και μετά 
τη λήξη της εργασίας, την καταλληλότητα και την ασφά¬ 
λεια των εγκαταστάσεων, των εργαλείων και λοιπού εξο¬ 
πλισμού και γενικά των χώρων εργασίας, αναφέροντας ιε¬ 
ραρχικά οποιαδήποτε ανωμαλία. 

5. Οι ανωτέρω οφείλουν να αναθέτουν, στο προσωπικό 
που έχουν στη δικαιοδοσία τους, εργασία ανάλογη προς 
τη σωματική και πνευματική του ικανότητα, την πείρα και 
την ειδικότητά του, ως και να επιβλέπουν την αυστηρή τή¬ 
ρηση των Κανονισμών, διαδικασιών, οδηγιών και εντολών 
Υγιεινής και Ασφάλειας στους χώρους εργασίας, αναφέ¬ 
ροντας ιεραρχικά κάθε απειθαρχούντα. 

Άρθρο 41 

Κανονισμός Προσλήψεων Προσωπικού 

1. Με απόφαση του Δ.Σ. του Ο.Α.Σ.Θ., η οποία λαμβάνε- 
ται, μετά από εισήγηση του Γενικού Διευθυντού, για την 
κάλυψη κενών οργανικών θέσεων εγκρίνεται η πρόσληψη 
προσωπικού κατά κατηγορία και ειδικότητα, σύμφωνα με 
τα οριζόμενα στον ισχύοντα Γενικό Οργανισμό. 

2. Η όλη διαδικασία διενέργειας των προσλήψεων ανα¬ 
τίθεται σε Επιτροπή Προσλήψεων, η οποία συστήνεται με 
απόφαση του Δ.Σ. του Ο.Α.Σ.Θ. και αποτελείται από: 

α. Τον Πρόεδρο του Δ.Σ. του Ο.Α.Σ.Θ. ως Προέδρου της 
Επιτροπής. 

β. Τον Αντιπρόεδρο του Δ.Σ. του Ο.Α.Σ.Θ.. 
γ. Δύο (2) μέλη του Δ.Σ. του Ο.Α.Σ.Θ. μεταξύ των οποί¬ 
ων ο ένας είναι ο Εκπρόσωπος των Εργαζομένων, 
δ. Τον Γενικό Διευθυντή του Ο.Α.Σ.Θ. 
ε. Τον Πρόεδρο της αντιπροσωπευτικότερης Πρωτο¬ 
βάθμιας Συνδικαλιστικής Οργάνωσης. 

Σε περίπτωση απουσίας ή κωλύματος των μελών αυτοί 
αναπληρώνονται από τους νόμιμους Αναπληρωτές τους. 

Σε περίπτωση απουσίας του Πρόεδρου του Ο.Α.Σ.Θ., 
Πρόεδρος της Επιτροπής είναι ο Αντιπρόεδρος του 
Ο.Α.Σ.Θ. 


3. Με απόφαση του Προέδρου της Επιτροπής ορίζεται 
ο Γραμματέας αυτής και δύο υπάλληλοι του Οργανισμού 
για την γραμματειακή υποστήριξη της Επιτροπής. 

4. Η Επιτροπή Προσλήψεων, έχοντας υπόψη την από¬ 
φαση του Δ.Σ. της παρ. 1 του παρόντος άρθρου, καθώς 
και τις διατάξεις του παρόντος Κανονισμού και του Γ ενι¬ 
κού Οργανισμού, εγκρίνει και εκδίδει την προκήρυξη 
πρόσληψης προσωπικού, στην οποία ορίζονται: 

α. Ο αριθμός των θέσεων κατά κλάδο, κατηγορία, ειδι¬ 
κότητα, κ.λ.π.. Ειδικά προκειμένου περί οδηγών η προκή¬ 
ρυξη γίνεται ανά διετία και ο αριθμός των προκηρυσσο- 
μένων θέσεων θα συνδυάζεται με τα δημιουργούμενα κε¬ 
νά στα επόμενα δύο (2) έτη, ούτως ώστε να καλύπτονται 
με τη σειρά κατάταξης απ’ τον πίνακα επιτυχόντων που θα 
ισχύει για δύο (2) έτη, κενές θέσεις οδηγών που αποχω¬ 
ρούν για οποιοδήποτε λόγο από την οδήγηση του λεωφο¬ 
ρείου. 

β. Τα τυπικά και ουσιαστικά προσόντα. 

γ. Τα όρια ηλικίας. 

δ. Το έντυπο αίτησης κατά κατηγορία. 

ε. Τα υποβαλλόμενα δικαιολογητικά. 

στ. Τα κριτήρια αξιολόγησης και επιλογής. 

ζ. Κάθε άλλο σχετικό στοιχείο. 

5. Η προκήρυξη δημοσιεύεται σε δύο (2) τουλάχιστον 
εφημερίδες της Θεσσαλονίκης. Η ανακοίνωση που δημο¬ 
σιεύεται στις εφημερίδες περιλαμβάνει τουλάχιστον τον 
αριθμό των θέσεων κατά κατηγορία, κλάδο και ειδικότη¬ 
τα, την διεύθυνση, τις ημέρες και ώρες υποβολής των αι¬ 
τήσεων και τα προβλεπόμενα δικαιολογητικά. 

6. Η έναρξη υποβολής των αιτήσεων των υποψηφίων 
ορίζεται μετά την πάροδο δέκα (10) ημερολογιακών ημε¬ 
ρών από την ημερομηνία δημοσίευσης της προκήρυξης 
στις εφημερίδες. 

7. Η προθεσμία υποβολής των αιτήσεων είναι αποκλει¬ 
στική, ορίζεται σε είκοσι (20) ημερολογιακές ημέρες 
από την έναρξη υποβολής αυτών, δυναμένης της Επι¬ 
τροπής Προσλήψεων του Ο.Α.Σ.Θ., σε επείγουσες περι¬ 
πτώσεις και όταν η προκήρυξη δεν αφορά οδηγούς, να 
περιορίζεται σε δέκα (10) ημερολογιακές ημέρες το μέ¬ 
γιστο. 

8. Οι αιτήσεις υποβάλλονται στον Γραμματέα της Επι¬ 
τροπής, ο οποίος τις πρωτοκολλεί σε ειδικό πρωτόκολλο, 
για κάθε κατηγορία προσωπικού. Μετά τη λήξη της προ¬ 
θεσμίας υποβολής των αιτήσεων, ο Γ ραμματέας "κλείνει" 
το πρωτόκολλο για κάθε κατηγορία προσωπικού και υπο¬ 
βάλλει την επόμενη εργάσιμη ημέρα τα πρωτόκολλα μαζί 
με τις αιτήσεις και τα υποβληθέντα δικαιολογητικά, στον 
Πρόεδρο της Επιτροπής Προσλήψεων. 

9. Η υποβαλλόμενη αίτηση των υποψηφίων επέχει θέση 
υπεύθυνης δήλωσης του Ν. 1599/86 (ΦΕΚ75Α). 

10. Αντικατάσταση αίτησης ή διόρθωση αυτής ή υπο¬ 
βολή ελλειπόντων δικαιολογητικών ή η αντικατάσταση ελ¬ 
λιπών, επιτρέπεται μέχρι την ημερομηνία λήξης της προ¬ 
θεσμίας υποβολής των αιτήσεων και γίνεται με την υπο¬ 
βολή νέας συμπληρωματικής αίτησης, στην οποία 
αναφέρεται ο αριθμός πρωτοκόλλου της αρχικής. 

11. Υποψήφιοι που μέχρι την τελευταία ημέρα υποβο¬ 
λής των αιτήσεων δεν υποβάλουν πλήρη τα απαραίτητα 
δικαιολογητικά αποκλείονται από υποψήφιοι και απορρί¬ 
πτονται οι αιτήσεις τους χωρίς να αξιολογηθούν. 

12. Υποψήφιοι που στην ίδια αίτηση αιτούνται την πρό¬ 
σληψη σε περισσότερες της μιας κατηγορίας προσωπι¬ 
κού, ως στη προκήρυξη αναφέρονται, η αίτηση θεωρείται 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


15345 


άκυρη και οι υποψήφιοι αποκλείονται από την περαιτέρω 
διαδικασία για οποιαδήποτε αίτηση. 

13. Αιτήσεις που δεν υποβάλλονται στον Γραμματέα 
της Επιτροπής και αποστέλλονται στον Ο.Α.Σ.Θ. με συ¬ 
στημένη επιστολή και δεν παραληφθεί από τον Γραμμα- 
τέατης Επιτροπής ή άλλο αρμόδιο όργανο του Ο.Α.Σ.Θ. 
έως την τελευταία ημέρα υποβολής των αιτήσεων, θεω¬ 
ρείται ως εκπρόθεσμη και άκυρη. 

14. Η Επιτροπή Προσλήψεων υποχρεούται εντός ενε¬ 
νήντα (90) ημερολογιακώνημερώντο μέγιστο, απότηντε- 
λευταία ημέρα υποβολής των αιτήσεων, να καταρτίσει 
τους πίνακες κατάταξης των υποψηφίων κατά κλάδο, κα¬ 
τηγορία και ειδικότητα, εφαρμόζοντας αποκλειστικά και 
μόνο τα κριτήρια που, για κάθε θέση, έχουν συμπεριλη- 
φθεί στη προκήρυξη. 

15. Οι πίνακες κατάταξης αναρτώνται στα κεντρικά γρα¬ 
φεία του Ο.Α.Σ.Θ. με μέριμνα του Γραμματέα της Επιτρο¬ 
πής, ο οποίος συντάσσει και τηρεί πρακτικό ανάρτησης. 
Την ίδια ημερομηνία οι πίνακες κατάταξης υποβάλλονται 
και στον Γ ενικό Διευθυντή του Οργανισμού. 

16. Μετά την ανάρτηση του πίνακα κατάταξης (ως παρ. 
15), γίνονται οι προσλήψεις για κάθε κατηγορία και ειδι¬ 
κότητα, υποχρεωτικά με σειρά προτεραιότητας από αυ¬ 
τόν. Ειδικότερα ο Γενικός Διευθυντής του Ο.Α.Σ.Θ., μετά 
την παραλαβή των πινάκων κατάταξης και εντός δέκα 
(10) ημερολογιακών ημερών απάτην παραλαβή τους, κα- 
λεί με συστημένη επιστολή, κατά σειρά επιτυχίας, τους 
προσλαμβανόμενους, να υποβάλλουν τα απαιτούμενα 
γιατηνπρόσληψη, δικαιολογητικά. Η μη υποβολή των δι- 
καιολογητικών εντός τριάντα (30) ημερολογιακών ημε¬ 
ρών από την πρόσκληση, σημαίνει ότι ο υπό πρόσληψη 
ενδιαφερόμενος παραιτείται της πρόσληψης και καλεί¬ 
ται ο επόμενος κατά σειρά επιτυχίας από τον πίνακα κα¬ 
τάταξης, εφαρμοζομένων και πάλι των ιδίων διαδικα¬ 
σιών. 

Δεν επιτρέπεται να γίνει πράξη πρόσληψης και ανάλη¬ 
ψης εργασίας, χωρίς την κατάθεση όλων των δικαιολογη- 
τικών που πρέπει να υποβληθούν. 

17. Προσλαμβανόμενοι και διοριζόμενοι σε θέσεις οποι¬ 
οσδήποτε κατηγορίας και βαθμίδας (ΔΕ, Οδηγοί, Τεχνί¬ 
τες, κ.λ.π.) που κατέχουν τίτλο σπουδών ανώτερης κατη¬ 
γορίας (π.χ. τριτοβάθμιας εκπαίδευσης) δεν μετατάσσο¬ 
νται στην ανώτερη κατηγορία πριν την παρέλευση οκτώ 
(8) ετών από τον διορισμό τους. Το ίδιο ισχύει και στην πε¬ 
ρίπτωση που αποκτήσουν τίτλο σπουδών ανώτερης βαθ¬ 
μίδας της κατηγορίας πρόσληψης και μετά τη πρόσληψή 
τους. 

Οι ως άνω προσλαμβανόμενοι δικαιούνται και λαμβά¬ 
νουν αποκλειστικά και μόνο, τις αμοιβές της θέσης για την 
οποία προσελήφθησαν, σύμφωνα με την ισχύουσαΣ.Σ.Ε.. 

18. Η κατάταξη των υποψηφίων για κάθε κατηγορία και 
ειδικότητα, γίνεται με το κάτωθι αντικειμενικό σύστημα 
αξιολόγησης μοριοδότησης: 

18.1. ΟΔΗΓΟΙ: 

α. Οδήγηση λεωφορείου: Εξετάζεται στην Πρακτική 
της οδήγησης λεωφορείου και αξιολογείται η ικανότητά 
του ως προς την ασφαλή, ομαλή και σύμφωνα με τον 
Κ.Ο.Κ. και τους κανόνες συνετούς οδήγησης απόδοσή 
του, σε πραγματικές συνθήκες κυκλοφορίας (στην αστική 
περιοχή). 

Μέγιστη βαθμολογία 50 μόρια. 

Αναλόγωςτης ικανότητας οδήγησης λαμβάνει κατά την 
κρίση της Επιτροπής Προσλήψεων: 


αα. 

50 

έως 

41 

Μόρια εάν κριθεί 

ΑΡΙΣΤΟΣ 

ββ. 

40 

» 

31 

» » » 

ΠΟΛΥ ΚΑΛΟΣ 

ΥΥ· 

30 

» 

16 

» » » 

ΚΑΛΟΣ 

δδ. 

15 

» 

1 

» » » 

ΜΕΤΡΙΟΣ 


εε. Εάν κριθεί ΚΑΚΟΣ (ΑΚΑΤΑΛΛΗΛΟΣ) ΑΠΟΡΡΙΠΤΕΤΑΙ 
β. Προσωπικότητα - Συμπεριφορά Οδηγού: Εξετάζεται 
η όλη παρουσία, εμφάνιση, συμπεριφορά, ευγένεια, συ¬ 
νεργασία, κ.λ.π., στοιχεία ιδιαίτερα σημαντικά λόγω της 
άμεσης επαφής με τους επιβάτες και της εκ των ως άνω 
στοιχείων, ποιότητας τωνπροσφερόμενων υπηρεσιών. 
Μέγιστη βαθμολογία 10 μόρια. 

Αναλόγως της ποιότητας των ως άνω στοιχείων λαμβά¬ 
νει, κατά την κρίση της Επιτροπής Προσλήψεων: 


αα. 10 Μόρια εάν κριθεί 
ββ. 8 

γγ. 6 » » » 

δδ. 4 » » » 


ΑΡΙΣΤΟΣ 
ΠΟΛΥ ΚΑΛΟΣ 
ΚΑΛΟΣ 
ΜΕΤΡΙΟΣ 


εε. Εάν κριθεί ΚΑΚΟΣ (ΑΚΑΤΑΛΛΗΛΟΣ) ΑΠΟΡΡΙΠΤΕΤΑΙ 


γ. Προϋπηρεσία: Λαμβάνει μόρια αν έχει απασχοληθεί 
(προϋπηρεσία) αποδεικνυόμενη με ένσημα και σχετική 
βεβαίωση ως οδηγός λεωφορείου, ή φορτηγού άνω των 
τεσσάρων (4) τόνων. 

Μέγιστη βαθμολογία 10 μόρια. 

δ. Οικογενειακή κατάσταση: Κάθε υποψήφιος λαμβάνει 
αριθμό μορίων αναλόγως της οικογενειακής του κατά¬ 
στασης. 

Μέγιστη βαθμολογία 10 μόρια. 


αα. 

Άγαμος ή έγγαμος χωρίς παιδιά 

7 μόρια 

ββ. 

Έγγαμος με 1 παιδί 

8 

ΥΥ· 

Έγγαμος με 2 παιδιά 

9 

δδ. 

Έγγαμος με 3 παιδιά και άνω 

10 


ε. Μόρφωση: Κάθε υποψήφιος λαμβάνει αριθμό μορίων 
αναλόγως της μόρφωσης που διαθέτει, δεδομένου της 
σημασίας που έχει η παιδεία και η εξ αυτού του λόγου θε¬ 
τική συμπεριφορά και σχέση με το επιβατικό κοινό. 
Μέγιστη βαθμολογία 10 μόρια. 


Απόφοιτος υποχρεωτικής εκπαίδευσης 
Απόφοιτος Δευτεροβάθμιας 

0 μόρια 

εκπαίδευσης (ΔΕ) 

Πτυχιούχος Τ ριτοβάθμιας 

5 

εκπαίδευσης (ΤΕ) 

7 

Απόφοιτος Δ.Ε. + Ξένη γλώσσα 

8 

Πτυχιούχος Τ.Ε. + Ξένη γλώσσα 

10 


Η γνώση ξένης γλώσσας αποδεικνύεται με πιστοποιητι¬ 
κό επιπέδου Ι_0\Λ/ΕΒ ή με σπουδές (απόφοιτοι Δ. Ε. ή Τ.Ε.) 
στην αλλοδαπή. 

στ. Εντοπιότητα: Οι υποψήφιοι που είναι εγγεγραμμένοι 
στα μητρώα Δήμων ή Κοινοτήτων του Νομού Θεσσαλονί¬ 
κης ή έχουν αποκτήσει οικογενειακή μερίδα προ της προ¬ 
κήρυξης στους ως άνω Δήμους ή Κοινότητες λαμβάνουν, 
10 μόρια. 

18.2. ΤΕΧΝΙΚΟ ΠΡΟΣΩΠΙΚΟ: 

α. Πρακτική εξέταση: Εξετάζεται στην Πρακτική της συ¬ 
ντήρησης και επισκευής λεωφορείου και αξιολογείται η 
ικανότητά του ως της την, σύμφωνα με τους κανόνες της 
τέχνης και της τεχνικής, συντήρηση και επισκευή εξαρτη¬ 
μάτων και μηχανισμών του λεωφορείου της ειδικότητάς 
του. 

Μέγιστη βαθμολογία 50 μόρια. 

Αναλόγως της ικανότητας ως της τη συντήρηση, λαμ¬ 
βάνει κατά την κρίση της Επιτροπής Προσλήψεων: 

αα. 50 έως 41 Μόρια εάν κριθεί ΑΡΙΣΤΟΣ 

ββ. 40 » 31 » » >» ΠΟΛΥ ΚΑΛΟΣ 

γγ. 30 » 16 >» » » ΚΑΛΟΣ 

δδ. 15 » 1 » » » ΜΕΤΡΙΟΣ 

εε. Εάν κριθεί ΚΑΚΟΣ (ΑΚΑΤΑΛΛΗΛΟΣ) ΑΠΟΡΡΙΠΤΕΤΑΙ 
β. Προσωπικότητα-Συμπεριφορά: Εξετάζεται η όλη πα¬ 
ρουσία, συμπεριφορά, ευγένεια, συνεργασία, κ.λ.π., 
στοιχεία ιδιαίτερα σημαντικά λόγω της άμεσης και συνε¬ 
χούς συνεργασίας με συναδέλφους τεχνικούς και της εκ 
των ως άνω στοιχείων, ποιότητας των προσφερόμενων 
υπηρεσιών. 

Μέγιστη βαθμολογία 5 μόρια. 

Αναλόγως της ποιότητας των ως άνω στοιχείων λαμβά¬ 
νει, κατά την κρίση της Επιτροπής Προσλήψεων: 
αα. 5 Μόρια εάν κριθεί ΑΡΙΣΤΟΣ 

ββ. 4 » » »> ΠΟΛΥ ΚΑΛΟΣ 

γγ. 3 » » » ΚΑΛΟΣ 

δδ. 2 » » » ΜΕΤΡΙΟΣ 

εε. Εάν κριθεί ΚΑΚΟΣ (ΑΚΑΤΑΛΛΗΛΟΣ) ΑΠΟΡΡΙΠΤΕΤΑΙ 
γ. Προϋπηρεσία: Λαμβάνει μόρια αν έχει απασχοληθεί 
(προϋπηρεσία) αποδεικνυόμενη με ένσημα και σχετική 
βεβαίωση σε συνεργείο επισκευής οχημάτων της ειδικό¬ 
τητάς του. 

Μέγιστη βαθμολογία 15 μόρια. 

δ. Οικογενειακή κατάσταση: Κάθε υποψήφιος λαμβάνει 
αριθμό μορίων αναλόγως της οικογενειακής του κατά¬ 
στασης. 

Μέγιστη βαθμολογία 10 μόρια. 

αα. Άγαμος ή έγγαμος χωρίς παιδιά 7 μόρια 

ββ. Έγγαμος με 1 παιδί 8 » 

γγ. Έγγαμος με 2 παιδιά 9 » 

δδ. Έγγαμος με 3 παιδιά και άνω 10 » 

ε. Μόρφωση: Κάθε υποψήφιος λαμβάνει αριθμό μορίων 
αναλόγως της μόρφωσης που διαθέτει, δεδομένου της 
σημασίας που έχει η παιδεία και η εξ αυτού του λόγου θε¬ 
τική συμπεριφορά και σχέση με τη συνεργασία σε ομάδες 
επισκευής ως και για την έρευνα και βελτίωση της απόδο¬ 
σής του. 

Μέγιστη βαθμολογία 10 μόρια, 
αα.Απόφοιτος κατώτερης τεχνικής σχολής 2 μόρια 
ββ. Απόφοιτος Μέσης Τεχνικής Σχολής (ΔΕ) 6 » 

γγ. Πτυχιούχος ΑΕΙ - ΤΕΙ (ΤΕ) 10 » 

στ. Εντοπιότητα: Οι υποψήφιοι που είναι εγγεγραμμένοι 
στα μητρώα Δήμων ή Κοινοτήτωντου Νομού Θεσσαλονί¬ 
κης ή έχουν αποκτήσει οικογενειακή μερίδα προ της προ¬ 
κήρυξης στους ως άνω Δήμους ή Κοινότητες λαμβάνουν, 
10 μόρια. 

18.3. ΔΙΟΙΚΗΤΙΚΟ ΠΡΟΣΩΠΙΚΟ: 
α. Γνώση του Αντικειμένου: Αξιολογούνται οι γνώσεις 
που διαθέτει, η δυνατότητα πρακτικής αξιοποίησης και 
προσφοράς στο έργο του Ο.Α.Σ.Θ. και κυρίως για τη θέ¬ 
ση που υπέβαλε αίτηση πρόσληψης. 

Μέγιστη βαθμολογία 50 μόρια. 

Αναλόγως της ικανότητας λαμβάνει κατά την κρίση της 
Επιτροπής Προσλήψεων: 

αα. 50 έως 41 Μόρια εάν κριθεί ΑΡΙΣΤΟΣ 

ββ. 40 » 31 » » » ΠΟΛΥ ΚΑΛΟΣ 

γγ. 30 » 16 » »> >» ΚΑΛΟΣ 

δδ. 15 » 1 » » » ΜΕΤΡΙΟΣ 

εε. Εάν κριθεί ΚΑΚΟΣ (ΑΚΑΤΑΛΛΗΛΟΣ) ΑΠΟΡΡΙΠΤΕΤΑΙ 


β. Προσωπικότητα-Συμπεριφορά: Εξετάζεται η όλη πα¬ 
ρουσία, εμφάνιση, συμπεριφορά, ευγένεια, συνεργασία, 
κ.λ.π., στοιχεία ιδιαίτερα σημαντικά για την βέλτιστη συ¬ 
νεργασία, απόδοση και αποτελεσματικότητα. 

Μέγιστη βαθμολογία 10 μόρια. 

Αναλόγως της ποιότητας των ως άνω στοιχείων λαμβά¬ 
νει, κατά την κρίση της Επιτροπής Προσλήψεων: 
αα. 10 Μόρια εάν κριθεί ΑΡΙΣΤΟΣ 

ββ. 8 »> » >» ΠΟΛΥ ΚΑΛΟΣ 

γγ. 6 » » >» ΚΑΛΟΣ 

δδ. 4 »> » » ΜΕΤΡΙΟΣ 

εε. Εάν κριθεί ΚΑΚΟΣ (ΑΚΑΤΑΛΛΗΛΟΣ) ΑΠΟΡΡΙΠΤΕΤΑΙ 
γ. Προϋπηρεσία: Λαμβάνει μόρια αν έχει απασχοληθεί 
(προϋπηρεσία) αποδεικνυόμενη με ένσημα και σχετική 
βεβαίωση σε αντικείμενο της ειδικότητάς του. 

Μέγιστη βαθμολογία 10 μόρια. 

δ. Οικογενειακή κατάσταση: Κάθε υποψήφιος λαμβάνει 
αριθμό μορίων αναλόγως της οικογενειακής του κατά¬ 
στασης. 

Μέγιστη βαθμολογία 10 μόρια. 

αα. Άγαμος ή έγγαμος χωρίς παιδιά 7 μόρια 

ββ. Έγγαμος με 1 παιδί 8 » 

γγ. Έγγαμος με 2 παιδιά 9 » 

δδ. Έγγαμος με 3 παιδιά και άνω 10 » 

ε. Κατάρτιση: Κάθε υποψήφιος λαμβάνει αριθμό μο¬ 
ρίων αναλόγως της παιδείας και γνώσεων που διαθέτει, 
δεδομένου της σημασίας που έχουν για την βέλτιστη ποι¬ 
οτική και ποσοτική προσφορά των υπηρεσιών. 

Μέγιστη βαθμολογία 10 μόρια. 

στ. Εντοπιότητα: Οιυποψήφιοιπουείναιεγγεγραμμένοι 
στα μητρώα Δήμων ή Κοινοτήτωντου Νομού Θεσσαλονί¬ 
κης ή έχουν αποκτήσει οικογενειακή μερίδα προ της προ¬ 
κήρυξης στους ως άνω Δήμους ή Κοινότητες λαμβάνουν, 
10 μόρια. 

Άρθρο 42 

Σύστημα Αξιολόγησης Προσωπικού και Προαγωγών 

Μέρος πρώτο 
Σκοπός 

Με το Σύστημα Αξιολόγησης Προσωπικού (Σ.Α.Π.) που 
καθιερώνεται με το παρόν Μέρος επιδιώκεται (στόχοι): 

1. Η αξιολόγηση των κρινόμενων μισθωτών, για να εξα¬ 
σφαλίζεται και να αξιοποιείται η συγκριτική βαθμολογία 
μεταξύ των κρινόμενων κατά τις κρίσεις και την διενέρ¬ 
γεια προαγωγών υπό του Υπηρεσιακού Συμβουλίου του 
άρθρου 18του παρόντος Κανονισμού. 

2. Η εξασφάλιση της μέγιστης δυνατής αντικειμενικό¬ 
τητας μεταξύ των κρινόμενων. 

3. Η συγκριτική αξιολόγηση έργων και εργασίας, επαγ¬ 
γελματικών ικανοτήτων και συμπεριφορών, ως και κάθε 
συναφούς με την επαγγελματική κατάρτιση, την ποιότητα 
και ποσότητα των προσφερομένων υπηρεσιών, στα πλαί¬ 
σια των αρμοδιοτήτων και ευθυνών ενός εκάστου εκ των 
κρινόμενων. 

Μέρος δεύτερο 

Χαρακτηριστικά του Συστήματος Αξιολόγησης 

Η αξιολόγηση του προσωπικού γίνεται με βάση τα στοι¬ 
χεία του προσωπικού μητρώου κάθε κρινόμενου υπαλλή¬ 
λου και την εργασία του στην θέση που είναι ενταγμένος 
κατά το διάστημα των αξιολογήσεων και κρίσεων, από τα 
οποία εκτιμώντας ενδεικτικά αναφερόμενα, και τα εξής: 

1. Η επαγγελματική κατάρτιση και οι γνώσεις. 

2. Η δραστηριότητα στην υπηρεσία, η ικανότητα και η 
ανάπτυξη πρωτοβουλιών και ευθυνών. 

3. Η ευχέρεια προγραμματισμού, συντονισμού και αξιο¬ 
ποίησης μέσων και ανθρώπινου δυναμικού. 

4. Προκειμένου περί προϊσταμένων οποιουδήποτε επι¬ 
πέδου ευθύνης, η επιτυχής άσκηση των καθηκόντων, η 
συμβολή στην βελτίωση της αποδοτικότητας, η ικανότη¬ 
τα παρακίνησης των υφισταμένων για βελτιωμένη απόδο¬ 
ση στην υπηρεσία, κ.λ.π. 

5. Η κατοχή τίτλων σπουδών από εκπαιδευτικά ιδρύμα¬ 
τα τριτοβάθμιας εκπαίδευσης, μεταπτυχιακών τίτλων 
σπουδών, πιστοποιητικών παρακολούθησης εκπαιδευτι¬ 
κών ή επιμορφωτικών προγραμμάτων, κ.λ.π. 

6. Εργασίες ή μελέτες ή τεκμηριωμένες εισηγήσεις και 
προτάσεις που κατατίθενται στον Οργανισμό και αφο¬ 
ρούν βελτιώσεις ή καινοτομίες για την αύξηση της απο¬ 
δοτικότητας, την βελτίωση των συνθηκών εργασίας, την 
εξυπηρέτηση των πολιτών, κ.λ.π. και κυρίως όταν το σύ¬ 
νολο ή μέρος αυτών έχουν αξιοποιηθεί. 

7. Αρνητικά στοιχεία κρίσης αποτελούν τα στοιχεία του 
πειθαρχικού φακέλου και κυρίως αυτά που στοιχειοθε¬ 
τούν: 

α. Απροθυμία ή αδιαφορία στην εκτέλεση των καθηκό¬ 
ντων. 

β. Πειθαρχικά παραπτώματα και επιβολή πειθαρχικών 
ποινών. 

γ. Συνεχείς αναρρωτικές άδειες. 

δ. Αδικαιολόγητες απουσίες. 

Μέρος τρίτο 

Φύλλα Αξιολόγησης Προσωπικού 

Για την βέλτιστη δυνατή αξιολόγηση κάθε κατηγορίας 
προσωπικού, εφαρμόζονται τρία (3) διακριτά Φύλλα Αξιο¬ 
λόγησης Προσωπικού (Φ.Α.Π.), ως εξής: 

1. Διοικητικού Προσωπικού (Προϊσταμένων Διευθύνσε¬ 
ων - Τ μημάτων - Γ ραφείων, των Εργοδηγών και του Διοι¬ 
κητικού Προσωπικού). 

2. Τεχνικού Προσωπικού (Υπεύθυνοι Συντονισμού Αρχι¬ 
τεχνιτών, Αρχιτεχνιτών, Τεχνιτών, Βοηθών Τεχνιτών, Ερ¬ 
γατών) 

3. Προσωπικού Κίνησης (Εποπτών, Σταθμαρχών, Ελε¬ 
γκτών, Οδηγών και Βοηθών Ελεγκτών Κομίστρου). 

Μέρος τέταρτο 

Συμπλήρωση εντύπων αξιολόγησης 

1. Για την αξιολόγηση του Προσωπικού κάθε κατηγο¬ 
ρίας, ως το Μέρος τρίτο, συντάσσονται, κατ’ έτος, "Φύλ¬ 
λα Αξιολόγησης Προσωπικού". Η μορφή και το περιεχό¬ 
μενο αυτών διαμορφώνονται και εγκρίνονται ή τροποποι¬ 
ούνται, με αποφάσεις του Δ.Σ. του Ο.Α.Σ.Θ., μετά από 
εισήγηση του Γενικού Διευθυντή. Τα ως άνω φύλλα αξιο¬ 
λόγησης δεν τροποποιούνται επί μία τριετία τουλάχιστον 
από της έγγρισής των. 

2. Τα Φ.Α.Π. συμπληρώνονται στο πρώτο τρίμηνο κάθε 
έτους και αφορούν στην υπηρεσιακή συμπεριφορά του 
προσωπικού κατά το προηγούμενο έτος. 

3. Έκαστο Φ.Α.Π. συντάσσεται από έναν (1) έως τρεις 
(3) κριτές, που είναι ιεραρχικά προϊστάμενοι του κρινόμε- 
νου και ειδικότερα: 

α. Προκειμένου περί Διευθυντών και Προϊσταμένων αυ¬ 
τόνομων υπηρεσιών (τμημάτων ή γραφείων) από τον Γε¬ 
νικό Διευθυντή. 


β. Προκειμένου περί προϊσταμένων μη αυτόνομων Τμη¬ 
μάτων ή Γ ραφείων, από τον άμεσο προϊστάμενο και τους 
δύο επόμενους ιεραρχικά προϊσταμένους (αν υπάρχουν) 
συμπεριλαμβανομένου και του Γενικού Διευθυντή. 

γ. Προκειμένου περί υπαλλήλων των Διοικητικών Υπη¬ 
ρεσιών, από τους Προϊσταμένους αυτών έως και του Δι¬ 
ευθυντή ή άλλου Προϊστάμενου της αυτόνομης Υπηρε¬ 
σίας. 

δ. Προκειμένου περί τεχνικού και λοιπού προσωπικού 
της Υπηρεσίας Συντήρησης, η αξιολόγηση γίνεται από 
τους Υπεύθυνους Συντονισμού Αρχιτεχνιτών τους Εργο¬ 
δηγούς και Προϊστάμενους τμημάτων ή γραφείων και τον 
Διευθυντή της Υπηρεσίας Συντήρησης. 

ε. Προκειμένου περί του προσωπικού Κίνησης, η αξιο¬ 
λόγηση για: 

αα. Επόπτες γίνεται από τον Προϊστάμενο του γραφεί¬ 
ου που είναι ενταγμένοι και τον Διευθυντή της Υπηρεσίας 
Κίνησης. 

ββ. Γ ια Σταθμάρχες και Ελεγκτές, από τους Επόπτες, 
τον υπεύθυνο του γραφείου που είναι ενταγμένοι και τον 
Διευθυντή της Υπηρεσίας Κίνησης. 

γγ. Γ ια Οδηγούς και λοιπό προσωπικό κίνησης από τον 
Προϊστάμενο του γραφείου που είναι ενταγμένοι και τον 
Διευθυντή της Υπηρεσίας Κίνησης. 

Μέρος πέμπτο 

Τρόπος σύνταξης Φύλλων Αξιολόγησης 

1. Για κάθε κρινόμενο συμπληρώνεται, κατ’ έτος, από 
τον πρωτοβάθμιο, δευτεροβάθμιο και τριτοβάθμιο κριτή 
(αν προβλέπονται και υπάρχουν) ένα και μοναδικό φύλλο 
αξιολόγησης και μάλιστα εις απλούν, χωρίς να τηρείται 
αντίγραφο ούτε από τους κριτές, ούτε από την Υπηρεσία 
στην οποία απασχολείται ο κρινόμενος. 

2. Λαμβανομένου υπόψη του μεγάλου αριθμού των κρι¬ 
τών, της υποκειμενικότητας της κρίσης και της αναγκαιό¬ 
τητας διαμόρφωσης πλαισίου αναλογικής και συγκριτι¬ 
κής κρίσης αξιολόγησης, καθορίζονται τα παρακάτω πο¬ 
σοστά της κλίμακας ποιοτικής διαβάθμισης του άρθρου 
έβδομου, εντός των οποίων υποχρεωτικά βαθμολογεί κά¬ 
θε κριτής: 

α. Με το χαρακτηρισμό ΕΞΑΙΡΕΤΙΚΑ (Α') βαθμολογείται 
το 10% περίπου των κρινόμενων. 

β. Με το χαρακτηρισμό ΠΟΛΥ ΚΑΛΑ (Β') βαθμολογείται 
το 30% περίπου των κρινόμενων. 

γ. Με το χαρακτηρισμό ΚΑΛΑ (Γ) βαθμολογείται το 30% 
περίπου των κρινόμενων. 

δ. Με το χαρακτηρισμό ΜΕΤΡΙΑ (Δ') βαθμολογείται το 
20% περίπου των κρινόμενων. 

ε. Μετο χαρακτηρισμό ΑΝΕΠΑΡΚΩΣ (Ε') βαθμολογείται 
το 10% περίπου των κρινόμενων. 

Οι παραπάνω χαρακτηρισμοί και τα οριζόμενα ποσοστά 
αφορούν κάθε εκτιμώμενο παράγοντα χωριστά, σε κάθε 
δε εργαζόμενο και ανάλογα με την απόδοση στην εργα¬ 
σία, τίθενται χαρακτηρισμοί οποιοσδήποτε βαθμίδας. 

3. Κάθε κριτής (α, β, γ,) συμπληρώνει στην αντίστοιχη 
στήλη και για κάθεχαρακτηριστικό, ιδιοχείρως και με στυ¬ 
λό (μελάνι), τη βαθμολογία του, ως στα φύλλα αξιολόγη¬ 
σης προβλέπεται. 

Μέρος έκτο 

Κριτήρια αξιολόγησης απόδοσης στην εργασία 

Τα κριτήρια αξιολόγησης και οι εκτιμώμενοι παράγο¬ 
ντες κρίσης που παρακάτω περιγράφονται, αποτελούν 

ενδείξεις σχετικά με το πώς πρέπει να αξιολογείται το 
προσωπικό. 

1. Επαγγελματική κατάρτιση 

Εκτιμάται το επίπεδο των επιστημονικών, τεχνικών και 
εμπειρικών γνώσεων των σχετικών με την εκτέλεση, ορ¬ 
γάνωση και λειτουργία της εργασίας, καθώς και το κατά 
πόσο ο κρινόμενος γνωρίζει τους Κανονισμούς, τις εγκυ¬ 
κλίους, κ.λ.π. που αναφέρονται στην εργασία του και είναι 
απαραίτητες για την εκτέλεσή της. 

2. Υπηρεσιακό ενδιαφέρον 

Εκτιμάται η προθυμία, η μέριμνα και η προσπάθεια που 
καταβάλλει ο κρινόμενος για την εκτέλεση της εργασίας 
του και την προώθηση των συμφερόντων του Οργανι¬ 
σμού. 

3. Ποιοτική απόδοση 

Αξιολογείται η ακρίβεια, η ορθότητα και η αξιοπιστία 
των αποτελεσμάτων εργασίας του κρινόμενου, καθώς και 
από τη θετική επίπτωση της παρεχόμενης εργασίας ως 
προς το επιδιωκόμενο αποτέλεσμα, δηλαδή ως προς την 
ποιότητα των παρεχόμενων συγκοινωνιακών υπηρεσιών 
και υπηρεσιών εξυπηρέτησης του πολίτη. 

4. Ποσοτική απόδοση 

Εκτιμάται η ποσότητα της παρεχόμενης εργασίας σε 
σχέση με το επιδιωκόμενο ή προγραμματισμένο αποτέ¬ 
λεσμα. 

5. Πρωτοβουλία 

Εκτιμάται αν ο κρινόμενος μπορεί να εκτελεί την εργασία 
που του ανατίθεται ή αναμένει η υπηρεσία απ’ αυτόν, μόνος 
ή πρέπει να του δίδονται συνεχείς οδηγίες, καθώς και αν 
ανταποκρίνεται στα καθήκοντά του με δραστήριο και δημι¬ 
ουργικό πνεύμα, συνεργάζεται με συναδέλφους, ενημε¬ 
ρώνει τους προϊστάμενους επί των πρωτοβουλιών, κ.λ.π. 

6. Διοικητική ικανότητα 

Εκτιμάται η δυνατότητα να ασκεί διοίκηση, δηλαδή να 
κατευθύνει, οργανώνει, συντονίζει και ελέγχει την εργα¬ 
σία υφισταμένων του ή την εργασία ομάδας εργαζομέ¬ 
νων. Επίσης εκτιμάται από τον κριτή και ο σεβασμός που 
προκαλεί ο κρινόμενος στο περιβάλλοντου, καθώς και το 
κατά πόσο μπορεί να δημιουργεί κλίμα συνεργασίας, 
κ.λ.π., στους συνεργάτες του. Εάν τέλος προΐσταται υπη¬ 
ρεσίας (αυτόνομης ή μη) λαμβάνεται υπόψη και η ικανό¬ 
τητα ορθής και αντικειμενικής κρίσης των υφισταμένων 
του. 

7. Συνεργασία και συμμετοχικότητα 

Εκτιμάται, η τάση και η προθυμία να συνεργάζεται αρ¬ 
μονικά με τους συναδέλφους(υφιστάμενους ή μη), να 
συμβάλλει στην ύπαρξη ή ανάπτυξη πνεύματος συνεργα¬ 
σίας, ο σεβασμός στις αρμοδιότητες του άλλου, οι σχέ¬ 
σεις με τους συναδέλφους στα πλαίσια των υπηρεσιακών 
του καθηκόντων, καθώς και η ευγενική και σταθερή συ¬ 
μπεριφορά του. Εάν λόγω της θέσεως εργασίας του έρ¬ 
χεται σε επαφή με τρίτους, λαμβάνεται σοβαρά υπόψη 
και εκτιμάται η εν γένει συμπεριφορά του απέναντι τους, 
καθώς και η μέριμνα να προβάλλει μια ευνοϊκή εικόνα της 
εταιρείας. 

8. Ειδικά κριτήρια αξιολόγησης οδηγών 

8.1 Συμπεριφορά προς το επιβατικό κοινό 

Εκτιμάται η προθυμία εξυπηρέτησης των επιβατών, η 

ευγένεια, η κατανόηση, η υπομονή και η ψυχραιμία που 
δείχνουν απέναντι τους, κ.λ.π. 

8.2. Επιμελημένη εμφάνιση 

Εκτιμάταιη μέριμνα του οδηγού, για αξιοπρεπή εμφάνι¬ 
ση (στολή, ευπρέπεια, κ.λ.π.). 


8.3. Έλεγχος - προστασία λεωφορείου 

Εκτιμάται η φροντίδα και επιμέλεια του Οδηγού, για τον 
έλεγχο, την προετοιμασία και προστασία του λεωφορεί¬ 
ου, και την ασφαλή οδήγηση. 

8.4. Αξιοπιστία στην εκτέλεση του προγραμματισμένου 
έργου 

Εκτιμάται η μέριμνα και επιμέλεια για την εκτέλεση των 
προγραμματισμένων δρομολογίων στον προγραμματι¬ 
σμένο χρόνο (αναχώρηση, άφιξη, κ.λ.π.), ως και η βέλτι¬ 
στη εξυπηρέτηση του επιβατικού κοινού (επιβίβαση - 
ασφαλή μεταφορά - αποβίβαση, κ.λ.π.). 

8.5. Πειθαρχική συμπεριφορά 

Εκτιμώνται οι επιβαλλόμενες ποινές με βάση τις διατά¬ 
ξεις του Παρόντος Κανονισμού (επιπλήξεις, πρόστιμα, 
αργίες). 

8.6. Ασφαλής οδήγηση 

Εκτιμώνται τα τροχαία ατυχήματα που έχει προκαλέσει 
ο οδηγός, με δική του ευθύνη (αποκλειστικά ή με συνυ- 
παιτιότητα) και αναλογικά με το ύψος των ζημιών. 

8.7. Τυπικά προσόντα 

Εκτιμώνται οι τίτλοι σπουδών εκπαιδευτικών βαθμιδών 
της χώρας, που κατέχει ο οδηγός. 

Μέρος έβδομο 

Κλίμακα ποιοτικής διαβάθμισης 

Για κάθε έναν απ’ τους εκτιμώμενους παράγοντες του 
"Φύλλου Αξιολόγησης Προσωπικού", καθορίζεται κλίμα¬ 
κα ποιοτικής διαβάθμισης, σε μια από τις οποίες κατα¬ 
τάσσεται, για κάθε παράγοντα, ο κρινόμενος, είναι δε οι 
εξής (μετο συμβολισμό τους): 

1. ΕΞΑΙΡΕΤΙΚΑ (Α'): Επίδοση σημαντικά ανώτερη της 
ικανοποιητικής. 

2. ΠΟΛΥ ΚΑΛΑ (Β'): Επίδοση ανώτερη της ικανοποιητι¬ 
κής διακρινόμενη σαφώς. 

3. ΚΑΛΑ (Γ): Συνήθης επίδοση η οποία ικανοποιεί τον 
Οργανισμό. 

4. ΜΕΤΡΙΑ (Δ'): Επίδοση η οποία δεν ικανοποιεί τον Ορ¬ 
γανισμό, είναι όμως ανεκτή με προϋπόθεση την αναμενό¬ 
μενη βελτίωση. 

5. ΑΝΕΠΑΡΚΩΣ (Ε'): Επίδοση η οποία δε γίνεται αποδε¬ 
κτή και δεν επιδέχεται βελτίωση. 

Μέρος όγδοο 
Το πνεύμα της κρίσης 

Κατά την αξιολόγηση του προσωπικού και διατύπωση 
των επί μέρους κρίσεων, ο κριτής οφείλει να τηρεί τις πα¬ 
ρακάτω γενικές αρχές: 

1. Να απομονώνει από τη σκέψη του συναισθηματικά 
στοιχεία συμπάθειας ή αντιπάθειας, φιλίας ή αντιδικιών, 
ευχαρίστησης ή ενόχλησης, κ.λ.π. από την παρουσία του 
κρινόμενου. 

2. Να γνωρίζει ότι η αξιολόγηση αποτελεί στοιχείο της 
δικής του κρίσης από τους προϊσταμένους του, ως προς 
τις διοικητικές του ικανότητες. 

3. Να γνωρίζει ότι κάθε κρινόμενος μπορεί να έχει δια¬ 
φορετικό βαθμό σε κάθε χαρακτηριστικό. 

4. Να βαθμολογεί συγκριτικά όλους τους κρινόμε- 
νους, έτσι ώστε να υπάρχουν διαφοροποιήσεις του κα¬ 
λύτερου από τον χειρότερο, ανά κριτήριο και στο σύνο¬ 
λό τους. 

5. Να αξιολογεί τα αποτελέσματα της εργασίας κάθε 
κρινόμενου και ιδιαίτερα τα χαρακτηριστικά της επαγγελ¬ 
ματικής του απόδοσης και αξίας. 

Μέρος ένατο 

Προαγωγές - Ανάθεση Καθηκόντων θέσης ευθύνης 

1. Αρμόδια όργανα για την επιλογή και ανάθεση καθη¬ 
κόντων θέσεων ευθύνης, σύμφωνα με τις ρυθμίσεις του 
παρόντος Κανονισμού, είναι τα αναφερόμενα στο άρθρο 
17 αυτού. 

2. Οι κρίσεις για τις προαγωγές και την επιλογή και ανά¬ 
θεση καθηκόντων θέσεων ευθύνης οποιουδήποτε επιπέ¬ 
δου, γίνεται ανά τριετία, τους μήνες Σεπτέμβριο έως 
Οκτώβριο. 

3. α. Οι προαγωγές σε όλες τις θέσεις ευθύνης γίνονται 
κατ’ επιλογή από τα αρμόδια όργανα που ορίζονται στον 
παρόντα Κανονισμό (άρθρα 15,17, 18). 

β. Εξαίρεση αποτελούν οι θέσεις ευθύνης: 

αα. Των Σταθμαρχών και Ελεγκτών της Υπηρεσίας Κί¬ 
νησης. 

ββ. Των Αρχιτεχνιτών της Υπηρεσίας Συντήρησης. 

Οι προαγωγές για την ανάθεση καθηκόντων στις θέσεις 
αυτές, γίνονται κατάτο ήμισυ κατ’ επιλογή και κατά το ήμι- 
συ κατ’ αρχαιότητα, προηγουμένων των κατ’ εκλογή. 

4. Οι αποφάσεις προαγωγών και αναθέσεων καθηκό¬ 
ντων ευθύνης, αναρτώνται με σχετικό πίνακα στα κεντρι¬ 
κά γραφεία του Οργανισμού. 

5. Ειδικά για τις θέσεις Σταθμαρχών - Ελεγκτών της 
Υπηρεσίας Κίνησης και Αρχιτεχνιτών της Υπηρεσίας Συ¬ 
ντήρησης, οι πίνακες προακτέων (κατ’ εκλογή και κατ’ 
αρχαιότητα) περιλαμβάνουν επί πλέον θέσεις κατά πο¬ 
σοστό 50% σε κάθε πίνακα, λόγω των συνεχών αποχω¬ 
ρήσεων του προσωπικού αυτού για λόγους συνταξιοδό- 
τησης. 

6. Κατά του πίνακα των προαγωγών του προσωπικού 
της παρ. 6 επιτρέπεται η προσφυγή (ένσταση) κάθε εν¬ 
διαφερομένου, η οποία υποβάλλεται εντός αποκλειστι¬ 
κής προθεσμίας δέκα (10) ημερολογιακών ημερών από 
την ανάρτηση των σχετικών πινάκων. 

Η προσφυγή εκδικάζεται από το Δευτεροβάθμιο Υπη¬ 
ρεσιακό Συμβούλιο του Οργανισμού, του οποίου η από¬ 
φαση είναι τελεσίδικη και αμετάκλητη. 

Μέρος δέκατο 

Εξέλιξη Προσωπικού Υπηρεσίας Κίνησης 

Το Προσωπικό της Υπηρεσίας Κίνησης εξελίσσεται 
βαθμολογικά σε θέσεις Οδηγού (περιλαμβανομένων των 
Ελιγμοδηγών), Ελεγκτή, Σταθμάρχη, Επόπτη, εφόσον 
πληροί τα τυπικά και ουσιαστικά προσόντα, που για κάθε 
θέση καθορίζονται από τον Γενικό Οργανισμό και τον πα¬ 
ρόντα Κανονισμό. 

1. α. Στη θέση του Ελεγκτή προάγονται οι οδηγοί και το 
Λοιπό Προσωπικό Κίνησης (Βοηθών Ελεγκτών Κομίστρου 
ή Πωλητών καρτών και εισιτηρίων ή Συλλεκτών Εισπρά¬ 
ξεων Εκδοτικών). 

β. Για την προαγωγή Οδηγού ή του Λοιπού Προσωπικού 
Κίνησης σε θέση Ελεγκτή απαιτούνται: 

αα. Απολυτήριο Δευτεροβάθμιας Εκπαίδευσης και 

ββ. Δεκαετή υπηρεσία στον Ο.Α.Σ.Θ. 

2. α. Στη θέση του Σταθμάρχη προάγονται οι Ελεγκτές 
και οι Οδηγοί. 

β. Για την προαγωγή Ελεγκτή ή Οδηγού σε Σταθμάρχη 
απαιτούνται: 

αα. Απολυτήριο Δευτεροβάθμιας Εκπαίδευσης και 

ββ. Πενταετή υπηρεσία στον Ο.Α.Σ.Θ. ως Ελεγκτής ή 
δεκαπενταετή υπηρεσία ως Οδηγός. 


3. α. Στη θέση του Επόπτη προάγονται οι Σταθμάρχες. 

β. Γ ια την προαγωγή του Σταθμάρχη σε Επόπτη απαι¬ 
τούνται: 

αα. Απολυτήριο Δευτεροβάθμιας Εκπαίδευσης και 

ββ. Πενταετή υπηρεσία ως Σταθμάρχης. 

4. Το Προσωπικό Κίνησης που υπηρετεί κατά την ισχύ 
του παρόντος Κανονισμού, προάγεται σε θέσεις Ελεγκτή 
ή Σταθμάρχη, με κατοχή απολυτηρίου τίτλου υποχρεωτι¬ 
κής εκπαίδευσης που ίσχυε κατά το χρόνο της πρόσλη¬ 
ψής του. 

Το Προσωπικό Κίνησης που προσλαμβάνεται μετά την 
ισχύ του παρόντος Κανονισμού, για την προαγωγή του εί¬ 
ναι αναγκαία η κατοχή απολυτηρίου Δευτεροβάθμιας Εκ¬ 
παίδευσης. 

5. Στους Οδηγούς που προήχθησαν σε θέση Σταθμάρ¬ 
χη ή Ελεγκτή, παρέχεται η δυνατότητα, εντός τριμήνου 
από της ισχύος του παρόντος Κανονισμού, κατόπιν αι- 
τήσεώς τους, να επανέλθουν στα καθήκοντα του Οδη¬ 
γού. 

Από την ημερομηνία διακοπής της προαγωγής λαμβά¬ 
νουν τις αποδοχές που δικαιούνται απ’ τη θέση του Οδη¬ 
γού, χωρίς αυτό να θεωρείται βλαπτική μεταβολή. 

6. Κενές θέσεις Σταθμαρχών που υπάρχουν κατά την 
ισχύ του παρόντος Κανονισμού καλύπτονται με επιλο¬ 
γή απ’ το Υπηρεσιακό Συμβούλιο, ως ορίζεται στα σχε¬ 
τικά άρθρα του παρόντος Γενικού Κανονισμού Προσω¬ 
πικού. 

Μέρος ενδέκατο 

Εξέλιξη Προσωπικού Υπηρεσίας Συντήρησης 

1. Το προσωπικό της Υπηρεσίας Συντήρησης (Τεχνικό 
Προσωπικό) εξελίσσεται βαθμολογικά στις θέσεις Βοη¬ 
θού Τεχνίτη - Τεχνίτη - Αρχιτεχνίτη - Υπεύθυνου Συντονι¬ 
στή Αρχιτεχνιτών, εφόσον πληροί τα τυπικά και ουσιαστι¬ 
κά προσόντα, που για κάθε θέση καθορίζονται από τον Γ ε¬ 
νικό Οργανισμό. 

Οι Εργάτες, Πλύντες, Καθαριστές/στριες και λοιπό ερ¬ 
γατικό προσωπικό δεν έχουν βαθμολογική εξέλιξη. 

2. Για την προαγωγή του Βοηθού Τεχνίτη σε θέση Τε¬ 
χνίτη, απαιτείται πενταετή τουλάχιστον υπηρεσία στη θέ¬ 
ση του βοηθού Τεχνίτη και πτυχίο της ειδικότητάς του ή 
άδεια άσκησης επαγγέλματος του Ν. 3100/54 όπως ισχύ¬ 
ει ή δεκαετή πραγματική υπηρεσία ως βοηθός Τεχνίτης 
στον Ο.Α.Σ.Ο. 

3. Γ ια την προαγωγή Τεχνίτη σε θέση Αρχιτεχνίτη απαι¬ 
τούνται: 

α. Συμπλήρωση πενταετούς τουλάχιστον υπηρεσίας 
στον βαθμό του Τεχνίτη και 

β. Πτυχίο της ειδικότητάς του ή άδεια άσκησης επαγ¬ 
γέλματος του Ν. 3100/54, όπως ισχύει. 

4. Για την προαγωγή Αρχιτεχνίτη σε θέση Υπευθύνου 
Συντονιστή Αρχιτεχνιτών απαιτούνται: 

α. Συμπλήρωση πενταετούς υπηρεσίας στον βαθμό του 
Αρχιτεχνίτη και 

β. Πτυχίο της ειδικότητάς του ή άδεια άσκησης επαγ¬ 
γέλματος του Ν. 3100/54, όπως ισχύει. 

5. Κενές θέσεις Αρχιτεχνιτών που υπάρχουν κατά την 
ισχύ του παρόντος Κανονισμού καλύπτονται με επιλογή 
απ’ το Υπηρεσιακό Συμβούλιο, ως ορίζονται στα σχετι¬ 
κά άρθρα του παρόντος Γ ενικού Κανονισμού Προσωπι¬ 
κού. 

Άρθρο 43 
Τελικές Διατάξεις 

Μεταξύ του Τακτικού Προσωπικού της αυτής κατηγο¬ 
ρίας και ειδικότητας που υπηρετούν στην ίδια Υπηρεσία, 
οι αρχαιότητες καθορίζονται με βάση τα χρόνια της πραγ¬ 
ματικής υπηρεσίας στον Οργανισμό. 

Άρθρο 44 

Ισχύς - Μεταβατικές διατάξεις 

1. Η ισχύς του παρόντος Κανονισμού αρχίζει 10 ημέ¬ 
ρες μετά την έκδοση της προβλεπόμενης εγκριτικής 
πράξης. 

2. Πειθαρχικά παραπτώματα που τελέσθηκαν πριν τη 
θέση σε ισχύ του παρόντος Κανονισμού, κρίνονται, εντός 
έξι (6) μηνών, με βάση τις προϊσχύουσες, του παρόντος 
Κανονισμού, διατάξεις. 

3. Προσωπικό του Ο.Α.Σ.Θ., που κατά την ισχύ του 
παρόντος, δεν έχει λάβει το σύνολο των κανονικών 
αδειών προηγούμενων ετών, αυτές προγραμματίζο¬ 


νται και χορηγούνται το αργότερο έως το Α' εξάμηνο 
του 2003. 

Άρθρο 45 

Τροποποίηση Γενικού Κανονισμού Προσωπικού 

Ο παρόν Γενικός Κανονισμός Προσωπικού τροποποιεί¬ 
ται μετά από απόφαση του Δ.Σ. του Ο.Α.Σ.Θ. και γνώμη 
των Εργαζομένων και έγκριση του Υπουργού Μεταφορών 
και Επικοινωνιών. 

Άρθρο 46 

Καταργούμενες διατάξεις 

Από την έναρξη ισχύος του παρόντος Κανονισμού, κα- 
ταργείται ο ισχύον Γ ενικός Κανονισμός Προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2002 

Ο ΥΦΥΠΟΥΡΓΟΣ 

ΣΠΥΡΟΣ ΒΟΥΓΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




